Dame i gospodo poslanici, poštovani gosti, uvaženi gospodine Džaferoviću, otvaram 58. sjednicu Predstavničkog doma Parlamentarne skupštine BiH. Na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici međunarodnih organizacija i ambasada u BiH, predstavnici medija. Srdačno pozdravljam sve prisutne poslanike i goste. Odsustvo su opravdali poslanici: Božo Ljubić, Mladen Ivanković Lijanović, a kašnjenje su najavili poslanici: Salko Sokolović i Ismeta Dervoz, ali koliko vidim, gospođa Dervoz je tu. Prema informaciji službe sjednici je prisutno ukupno u ovom trenutku 33 poslanika. Konstatiram da sjednica ima kvorum za rad i odlučivanje. Kada je riječ o izmjenama i dopunama dnevnog reda sjednice želim napomenuti slijedeće. Na dnevni red dodate su: Tačka 1. Potvrđivanje Odluke predsjedavajućeg Vijeća ministara Bosne i Hercegovine o imenovanju ministra i zamjenika ministara u Vijeću ministara BiH. Tačka 12. Razmatranje: a) ostavke poslanika Milorada Živkovića na mjesto člana u Interresornoj radnoj grupi za pripremu prijedloga izmjena i dopuna Izbornog zakona BiH; b) imenovanje poslanika Darka Babalja za člana Interresorne radne grupe za pripremu prijedloga izmjena i dopuna Izbornog zakona BiH (umjesto poslanika Milorada Živkovića). Tačka 20. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Savezne Republike Njemačke o finansijskoj saradnji u 2010. godini. Tačka 21. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Savezne Republike Njemačke o finansijskoj saradnji u 2011. godini. S ranijeg dnevnog reda skinuta je Tačka 7. Prijedlog zakona o pravima žrtava torture – predlagači: poslanici Azra Hadžiahmetović i Beriz Belkić (prvo čitanje), zbog nedostatka Mišljenja Ustavnopravne komisije Doma naroda i nadležne Zajedničke komisije za ljudska prava, prava djeteta, mlade, migraciju, izbjeglice, azil i etiku. Dakle, u pitanju je posebna procedura propisana članom 102. Poslovnika kada su predlagači poslanici ili komisije Doma. 2 Tačka 8. Prijedlog zakona o izmjeni i dopuni Zakona o krivičnom postupku BiH – predlagač Dom naroda Parlamentarne skupštine BiH, dopunjena je s Mišljenjem Ustavnopravne komisije, koje je negativno. Otvaram raspravu o predloženom dnevnom redu i za riječ se prijavio zamjenik predsjedavajućeg, Milorad Živković. Izvolite.
Zahvaljujem predsjedavajući. Uvaženi predsjedavajući Savjeta ministara, kolegice i kolege poslanici, dame i gospodo. Ja mislim da su svi dobili, jer je još jučer na vrijeme podnesen Prijedlog zakona, Izbornog zakona, tačnije Prijedlog zakona o izmjenama i dopunama Izbornog zakona BiH po 127. članu Poslovnika. Ovdje želim da iznesem nekoliko argumenata zašto mislim da ovo nije u sukobu sa Poslovnikom i zašto smatram da ovu tačku trebamo danas da uvrstimo u dnevni red. Naime, hitan postupak smatram da je neophodan zato što možemo da dođemo u poziciju ako ne usvojimo ovaj Prijedlog, da glasamo o, po meni, protivustavnom zakonu u drugom čitanju, Izbornom zakonu koji je predložen od strane SDS-a. Da podsjetim, Ustavni sud je, kada je riješavao pitanje dvostrukih naziva gradova u RS- u, u svom Izvještaju rekao da je mišljenja da zakonodavac na državnom nivou nije slijedio novu zakonsku regulativu u RS-u u odnosu na nove nazive gradova i opština i da je time narušio princip vladavine iz člana 1.2. Ustava BiH, koji podrazumjeva poštovanje važećih zakona i postupanja u skladu s njima. Da podsjetim da je isto tako Narodna Skupština RS-a usvojila Zakon o izmjenama i dopunama Zakona o teritorijalnoj organizaciji RS-a, jula 2012., Službeni glasnik taj i taj, koji kaže da u članu 24. stav 1. mijenja se i glasi – Gradovi u RS-u su Banja Luka, Bijeljina, Doboj, Istočno Sarajevo, Prijedor i Trebinje. Po istom tom principu, kao što je Ustavni sud rekao da se moraju poštovati zakoni entiteta, odnosno onih organizacionih jedinica u BiH koji imaju nadležnost da donose propise iz svoje nadležnosti, po istom tom principu ovaj Prijedlog zakona ako usvojimo u ovom obliku u drugom čitanju prekršićemo Ustav po tom istom principu. Zato predlažem da ovaj Parlament ne dođe u poziciju da glasa o neustavnom zakonu koji je trenutno ovdje. Da se on nije mogao sa amandmanima popraviti, kao prvo pitam kolege pravnike – da li će dopustiti da na samo jednom članu se ulažu četiri amandmana? Jedan amandman, a to možete da pratite iz Prijedloga zakona koji sam ja podnio, tiče se da se mijenja i glasi, a ne dodaje se, i da se uvrštavaju gradovi Banja Luka, Prijedor i da ne nabrajam dalje, prema već Zakonu usvojenom u Narodnoj skupštini RS-a. Istovremeno, nije se moglo djelovati na još jedan član koji je veoma bitan, a tiče se člana 20.13. Da podsjetim, Izborni zakon RS-a kaže – za izbor 63 poslanička mandata u višečlanim izbornim jedinicama utvrđuje se 9 višečlanih izbornih jedinica. U sadašnjem Izbornom zakonu je ostala odrednica koja nije brisana niti je stavljena van snage da se radi od 6 višečlanih izbornih jedinica, i da se broj poslanika koji se dobijaju direktno, odnosno kompenzatorno, drugačije raspoređuje. Pitam – da li je moguće izbore raspisati i da usvojimo ovaj u drugom čitanju Prijedlog SDS-a, a da ostaje stara odrednica u Zakonu izbornom BiH, koja nije mijenjana, a promijenjen je Zakon u RS-u koji tretira višečlane izborne jedinice. 3 Zato nije bilo moguće da se na Ustavnopravnoj komisiji djeluje na ovaj Zakon, jer on nije tretirao taj član. Svjestan sam da je ovo presedan u smislu uvrštavanja Zakona po 127. ako se radi o sličnoj materiji, jer nije ista materija. Ali kolege, stavljam vas sve u pitanje, da li je bolje da nađemo načina da ovaj Parlament ne glasa o očiglednim protivustavnim prijedlozima zakona ili da nađemo način da sveobuhvatno riješimo ovo rješenje i da ne dođemo u priliku da Ustavni sud ponovo razmatra o zakonima koje smo ovdje predložili. Neću dalje govoriti o tome. Da sam hti da ovo bude iznenađenje, to sam mogao uraditi danas odmah, htio sam i to sam i napravio na Proširenom kolegijumu, dao svima da pogledaju i da raspravljamo o suštini ovoga. A suština je da li će ovaj Parlament doći u poziciju da glasa o protivustavnom Prijedlogu zakona. Hvala.
Zahvaljujem kolegi Živkoviću. Podsjećam, dakle, vrijeme predviđeno za diskusiju u okviru dnevnog reda je do tri minute, uz napomenu da u okviru ove tačke, odnosno utvrđivanja dnevnog reda možete samo predložiti neku novu tačku dnevnog reda ili skidanje neke tačke. Nikakve rasprave nećemo dozvoliti u okviru rasprave o dnevnom redu. Ovo se ne odnosi ni na koga personalno. Riječ ima poslanik Mladen Bosić. Izvolite.
Pa ja očekujem da imam priliku ovdje da kažem, na niz ovih kvalifikacija koja se tiče prijedloga oko nove tačke dnevnog reda.
Mi možemo u okviru dnevnog reda govoriti o novim tačkama ili skidanju nekih tačaka dnevnog reda. Tako Poslovnik govori.
A ne mogu da kažem ovo šta je ...
Evo, izvolite.
Pa molim vas, znači ja bih samo upozorio na tačku 101. Poslovnika koja predviđa da dok je zakon u proceduri ne može biti sličan ili isti zakon uložen od strane bilo koga. I ne bih elaborirao dalje. Samo da vas napomenem šta je bio cilj ovog Zakona koji je danas na dnevnom redu. Cilj je bio da se deblokiraju izbori, a ne da ispravi sve nepravilnosti koje su u tom Zakonu i sve ono što treba ispraviti po raznim drugim osnovama, i što će biti ispravljeno na osnovu Komisije koja je formirana da predloži temeljne promjene Izbornog zakona. Još samo da kažem, da priča o gradovima, kako je to neustavno, prije svega Ustavnopravna komisija treba da da saglasnost i svoje mišljenje da li je nešto u skladu sa Ustavom ili ne, i svi su, mislim da je jednoglasno bilo na Ustavnopravnoj komisiji da je ovaj 4 zakon, ovaj naš Prijedlog u skaldu sa Ustavom, uključujući i glas koji je član SNSD-a u toj Komisiji dao za ustavnost tog Zakona. Znači, mi ne sprečavamo niko da predloži svoje promjene. Mi ćemo učestvovati u novim promjenama i dotjerivanju Izbornog zakona, ali je ovo cilj da se deblokira. Banja Luka je bila grad i po Ustavu i po zakonima prije ovog sada zadnjeg Zakona na koji se vi pominjete. Isto, samo dva grada su bila u RS-u, Istočno Sarajevo i Banja Luka. I u ovom Zakonu se ne pominju odvojeno Banja Luka kao grad, nego se pominje u grupi opština. Znači niko se nije žalio zašto je Banja Luka svrstana u grupu opština, a sada se poziva na ustavni osnov i da su građani nezadovoljni. Naša intencija je da se deblokira Izborni zakon, da osiguramo da će biti izbora, a onda na miru, bez ucjena, da se uđe u raspravu oko poboljšanja i oko dorade Izbornog zakona. Mi nemamo ništa protiv. Evo možemo i mi predložiti da se u tim opštim promjenama, tim širim promjenama definiše sva ovo o čemu vi pričate. Ali činom podrške danas tom Zakonu mi ustvari deblokiramo izborni proces za iduću godinu, jer nas iskustvo govori da, kada se uđe na ovakav način u raspravu o zakonima, nema šanse bez ucjena i bez normalne atmosfere da se dođe do rješenja. Hvala.
Zahvaljujem. Dakle, diskusiju kolege Bosića tretiram kao prilog argumentaciji zašto ovaj prijedlog ne bi trebao danas biti prihvaćen u dnevni red, ali zaista pozivam sve poslanike da na početku sjednice, bez obzira što sada imamo malo veće prisustvo kamera, ne pravimo nikakve predstave, imaju ljudi koji su obrazložili prijedloge. Dovoljno je jedan ili dva iz kluba da to uradimo, da ne otvaramo na dnevnom redu rasprave a imamo 21 vrlo važnu tačku dnevnog reda, koje danas treba završiti. Poslanik Lazar Prodanović se prijavio za repliku. Izvolite.
Gospodine predsjedavajući, pošto me je uvaženi kolega Bosić prozvao, želim reći koji su moji motivi bili da glasam za ustavni osnov i principe Zakona u prvom čitanju, koji su oni predložili. Prvo, gospodine Bosiću, vjerovao sam da neukost, koja je do maksimuma iskazana, biće popravljena u amandmanskoj fazi ovog Zakona. Nažalost, imali ste priliku jučer u drugom čitanju, u nadležnoj komisiji samo je jedna riječ umjesto iza promjenjena iz i ništa više. Ali reći ću vam vrlo, vrlo specifične stvari koje treba da ispita ovaj Parlament, koji se postupci ovdje dešavaju. Kako je moguće da ja ovdje i u lijevoj i u desnoj ruci imam na protokolu evidentiran pod istim brojem Zakon koji se potpuno, koji je potpuno drugačiji? Dakle, tražim od Kolegija da se ispita ko je taj ko radi u pisarnici i ko se takvim zloupotrebama bavi? Jedan je nešto malo bolji, jer on predviđa prelazne i završne odredbe i ispravio je grad, odnosno Opštinu Sokolac u trećoj izbornoj jedinici a drugi nije imao niti prelazne, niti završne odredbe, niti je imao Opštinu Sokolac u izbornoj jedinici. Drugo pitanje, mene zanima da li SDS poštuje Zakon o teritorijalnoj organizaciji RS-a, koji je predmet presude Ustavnog suda BiH po Izbornom zakonu a koja se odnosi na Izborni zakon BiH. Ako poštujem, onda u tom Zakon jasno piše da su gradovi u RS-u, kao što je rečeno, Banja Luka, Prijedor, Doboj, Bijeljina i Trebinje i da je grad Istočno Sarajevo, dakle 5 organizaciona jedinica sa više lokalnih samouprava koje čini, dakle, nešto slično kako je Sarajevo u Federaciji, odnosno u Kantonu Sarajevo. Ako poštuju onda bi to trebalo primjeniti. I drugo, pošto ste se vi pozivali kako mi želimo prenos nadležnosti, da li vi gospodo poštujete Izborni zakon RS-a koji jasno govori da izbornu jedinicu, ne znam ni ja, od 1 do 9 čine ti i ti gradovi ili te i te opštine, ovdje je samo analogno tome da izbornu jedinicu čine, da postoje tri izborne jedinice sa 9 direktno dodijeljenih mandata. Dakle, ovaj Zakon je nepopravljiv. Ovaj Zakon je također nepopravljiv u principu gdje vi niste tražili da se briše član 20.13. stav 2. i 3. koji se odnosi na višečlane izborne jedinice i direktan i indirektan način izbora, izbora ovih poslanika u 9 izbornih jedinica. Dakle, to je, dakle predlažem da se tačka broj 4. skine jer ona je bruka za poslanike iz RS-a, bruka za ovaj Parlament i smatram da ovaj Zakon ne liči ninašto.
Vrijeme.
Da se nakon ove sjednice zakaže hitna sjednica, da se usvoji Prijedlog zakona po hitnom postupku koji predlaže gospodin Živković i da se traži hitna sjednica Doma naroda. Nemojte nam, samo još jedno, ...
Isteklo vrijeme.
Evo završavam, nemojte nam govoriti kako je neko protiv izbora. Mi nismo za karikature od zakona. Dakle, da se sutra zakaže sjednica Doma naroda, a danas popodne da usvojimo .../nerazumije se/... Hvala.
Zahvaljujem gospodinu Prodanoviću. Repliku ima poslanik Drago Kalabić. Izvolite.
Zahvaljujem predsjedavajući. Pa, dužan sam reagovati, s obzirom da donosimo odluku na osnovu argumenata. Ovdje je valjda relaksirajuća situacija što smo svi pokazali prošli put da smo za izbore, da smo za Izborni zakon, danas je borba da se sačuva dignitet ovoga Doma, da to bude zakon koji na nešto liči. Nije tačna konstatacija gospodina Bosića, i to ne smije da bude kao način ponašanja, nije tačno da Ustavnopravna komisija ocjenjuje ustavnost zakona, nije tačno. Mnogo zakona je Ustavni sud oborio nakon što je Ustavnopravna komisija utvrdila ustavni osnov. Zato što ljudi koji nisu ovdje pravnici ... i naš kolega Džaferović bio iznad, glavna faca u ovoj državi, a on zna ta to nije tačno. Ustavni sud je jedini nadležan da ocijeni, znači, ustavnost. Nama Ustavni sud koliko jučer je rekao kako ne možemo, jer da nisu poslanici presavili tabak i Ustavnom sudu, izbori za, u suštinskom smislu za Gradiška ili Bosanska Gradiška bi bili isti, u suštinskom smislu. Tako i 6 ovdje, onog momenta kada je Ustavni sud rekao da to moramo poštovati. Hoće li građani Banja Luke, Bijeljine ili Trebinja izaći sa peticijom i kazati – mi nećemo na izbore za predsjednika opštine, nego za gradonačelnika jer je to naše ustavno pravo i tako piše u našem zakonu. Mi o tome govorimo. Jer, koliko jučer su nam ljudi kazali da to moramo poštovati, Ustavni sud nam je to rekao. I ovo je samo naša dobra volja da ovo bez emocija, bez viška riječi, da ovo evo ispravimo. Ne, iz razloga više, pala je priča o odgađanju izbora, jer smo pokazali prošli put – hoćemo izbore, ali da to liči na Parlament i na izlaz iz, da zakoni koji izlaze iz ovog Parlamenta ne budu, što reče kolega Prodanović, ima ovdje pravnika eksperata, doktora nauka, svih, koji mogu da kažu da li možemo sa ovim. Ako možemo pred Ustavni sud sa ovim i ako neko garantuje, ja povlačim svoju riječ. Ali koliko jučer ista matrica, isti obrazac, jer kaže – morate poštovati nivo nadležnosti onih koji donose i upisati to u viši pravni akt. I mi sada pod, ovo je samo želja da pomognemo, mi smo pod salvom optužbi da želimo nešto sasvim drugo, što nije tačno. Mi na ovaj način poštujemo zakone RS-a i poštujemo dignitet ovoga Doma, da iz njega izlaze zakoni koji sutra nećemo imati, pa nije valjda nikome u cilju da nam svaki dan ruše zakone i to na ovako trivijalnim stvarima? Ima pravno složenijih formulacija koje, pitanje, to je za eksperte, ali ovo je toliko trivijalno da nedostaje samo malo dobre volje da sjedemo i da ovo pitanje riješimo. I gospodin Živković je dobronamjerno dao doprinos da to možemo da napravimo i onda nam je zagarantovano da nemamo problema ni sa Ustavnim sudom. I ja bih vas podsjetio da teoretska mogućnost da Ustavni sud na ovo reaguje u maju, da reaguje u maju, nama stvara velike probleme. Ustavni sud ako je reagovao za imena naziva i ovo je neka vrsta odrednice zakona RS-a koje se mora unijeti u ovaj Zakon.
Ispravak krivog navoda koji bi mogao biti uzrok nesporazuma. Aleksandra Pandurević. Izvolite.
Prvo, predsjedavajući Vas bih zamolila da vodite sjednicu u skladu sa ovim Poslovnikom,
Ja sam vam upravo rekao šta piše u Poslovniku, citirao.
da svi ovdje čuvamo dignitet ovoga Parlamenta i pazimo riječnik koji koristimo. Ja neću citirati kakve su sve riječi ovdje korištene, ali molim vas, mi zaista iz Kluba SDS-a nećemo učestvovati u tom cirkusu i svaki put kada budemo vrijeđani bićemo primorani da napustimo sjednicu i ne učestvujemo u daljem radu. A kolegama koje koriste takav riječnik neka je zaista to na njihov obraz. Kao što je uvaženi predsjednik Bosić rekao, na osnovu člana 101. Zakon koji je uputio gospodin Živković može biti u proceduri samo mirovanja, dok ne vidimo ishod glasanja o našem Prijedlogu zakona. Znate, mi smo svi proteklih mjeseci viđali raznu argumentaciju ovdje. Prvo je jedna štamparska greška, lektorska greška, trebalo se praviti amandman, to su tražile klege iz SNSD-a. Onda zašto nema izbornih jedinica za Narodnu skupštinu, pa onda zašto se Zakon zove, kaže imali smo prošli put lekciju ovdje zašto se Zakon zove Prijedlog zakona o dopuni Zakona. Pa se isto nama neukost spočitavala. Oni koji nam spočitavaju neukost, ja bi ih zamolila da 7 pročitaju član 48. Jedinstevenih pravila za izradu pravnih propisa u institucijama BiH. Upravo zato što je nama ovo prvi mandat, mi se trudimo nešto i da pročitamo, od Ustava, preko akata, pa nadalje. Ako se već pozivamo na ustavnost, danas ovdje imamo jednu prvu tačku dnevnog reda o kojoj Ustavni sud se izjašnjava kroz pet dana. Šta ćemo ako Ustavni sud BiH kaže da je ono što je ovaj Parlament uradio neustavno? Da li to znači da se igrate sa ovim ovamo ljudima, njihovim dignitetom? Šta ćemo u tom slučaju gospodo, ako ćemo biti principjelni do kraja? I dalje, na sve ovo što ste pričali imali ste mogućnost da uložite amandman, imate mogućnost da, i to se jednim amandmanom može popraviti ukoliko želite, imate još mogućnost i u Domu naroda da amandmanski djelujete, tako da ja ne znam zaista, ako neko smatra da je ovo politika, ovim što se igramo, onda jadan ovaj Parlament.
Repliku ima zamjenik predsjedavajućeg, Milorad Živković. Izvolite.
Zahvaljujem. Dajte da radimo ove stvari jednu po jednu. Znači sada govorimo o ovome Prijedlogu zakona izbornog, a doći ćemo na Savjet ministara, vidjet ćete šta imamo o tome reći. Dajte da idemo jedno po jedno. Kolegice i kolege, ja ne znam da li je bilo do sada situacija, evo ljudi koji su duže ovdje od mene u Parlamentu, da Ustavni sud kaže da ne važi neka odredba šta to u pravnom smislu znači? Da li Ustavni sud ima pravo, da time što kaže da ta odredba ne važi, da briše tu odredbu iz zakona? Da li je Ustavni sud zakonodavac? Da li samo ova Parlamentarna skupština ima pravo da mijenja, dodaje i briše članove? Ustavni sud nije rekao da je izbrisao ovaj član. Ustavni sud je rekao da on više ne važi. Iz tog razloga ovo nije napisano – dodaje se član, jer on nije izbrisan. Ustavni sud to nema pravo uraditi. Ovdje je napisano da se to mijenja. I malo ko više čita, ne samo pojedinačne članove, nego malo više članova, zna da su ovo stvari koje se rješavaju za buduće situacije u kojim ne možemo da damo Ustavnom sudu pravo da bude zakonodavac i da oduzmemo pravo ovoj Parlamentarnoj skupštini. Da li ljudi koji rade ove stvari znaju koliko štete prave RS-u i da znaju koliko štete prave parlamentarnoj demokratiji, davajući nekome drugom pravo da to rade umjesto njih? Podsjetit ću još jednom, neosporno je da ovakav Zakon koji je na drugom čitanju kao tačka broj 4. protivustavan. Ako ovakav Zakon bude usvojen i bude sutra usvojen i u Domu naroda u ovome obliku, ne brinite, sigurno će biti poslat Ustavnom sudu da ispita njegovu ustavnost, a pitam se šta će biti ako Ustavni sud po svojoj odluc,i koju je već uradio sa dvostrukim nazivima RS-a, kaže da je neustavno? Nema izbora kolege. Nema izbora. I druga stvar, pitam – kako Izborna komisija može raspisati izbore za RS, ako u Izbornom zakonu BiH piše da stoji član u kome je 6 višečlanih izbornih jedinica, a RS promijenila taj Zakon? I, uvažene kolege da vam kažem, da je u članu, stavu 3. izborna jedinica 3 sastoji se od Grada Banja Luke i opština itd., već ubacila Grad Banja Luku, a nije uspjela ... gradove, zato što je bilo to u trećem mjesecu, a u šestom mjesecu su ostali dobili naziv – grad. I ovo će uraditi RS i za ostale gradove. A mi kao parlamentarci koji smo na nivou BiH moramo da znamo da ima još jedan zakon, Zakon o teritorijalnoj organizaciji RS-a koja je to već uradila. I ako donosimo zakon moramo uvažiti taj Zakon, i zato što dolazimo iz RS-a, i zato što smo legalisti i poštujemo odluke Ustavnog suda, ako ništa drugo. Hvala. 8
Replika, poslanik Drago Kalabić. Izvolite.
Pa, zaista izvinjavam se, nisam očekivao da će ovakva, da ne kažem, da je ne nazovem ružno, situacija izazvati ovo, jer smo do sada to vrlo lako rješavali. Ljudi koji su se našli u ovome su sdušno prihvatali intervencije, išli smo dalje. Međutim, ovo je jedna situacija koju ja ne znam kako bih, dužan sam na kraju krajeva zbog onih koji ne poznaju pravo da kažem i da reagujem – ne mogu Jedinstvena pravila zamijeniti Ustavni sud. Šalje se poruka da smo mi ovdje Bog nad Bogovima. Sutra će iz nekakve opštine kazati nekakva komisija da je iznad Ustavnog suda. Znači mi o tome govorimo. Jesu ljudi naši kazali, završili ali ima institucija koja kaže, zašto smo došli u tu situaciju? Pa mnogo je zakona oboreno na Ustavnom sudu, a prošle su sve ovo. I valjda je jasno da nismo mi ti, bez obzira na želju nečiju da pretvori to u nešto drugo. I to je naša bila poruka, našli smo se u ovome gdje smo se našli, da ne ponavljam ovo što je rekao gospodin Prodanović, i ranije ne služi na čast Parlamentu, predsjedavajući je obećao da će istražiti to pitanje oko te pisarnice i oko toga. To je vrlo opasna situacija, ako se to dešava i ako se to može desiti, da neko od nas tamo, to je specifična situacija da neko od nas tamo mijenja, ali dobro sad, listove. Nije sada tema. Ali ponavljam, ako je očigledno da su neki, i svi koriste svoje pravo pred Ustavnim sudom, na koje mi nećemo i ne možemo i nemamo pravo reagovati, da su ga koristili, da ga koriste i da će ga koristiti, hoćemo li se mi oglušiti nad viđenu stvar, koju koliko ja razumijem, svi priznaju. Ovo niko ne spori. Ja vidim da je ovdje spor samo oko toga kako to razriješiti. Ne mogu prihvatiti da je razrešenje usvajanje neustavnog zakona. Hajmo tražiti neka druga rješenja, da izađemo iz ovoga.
Moje je mišljenje da je sasvim dovoljno bilo argumentacije u prilog da ovo pitanje bude u dnevnom redu, kao što smo čuli i protuargumentaciju, zašto to ne treba biti u dnevnom redu. Vidim tri replike. Pozivam da odustanete svi od replika, a sve ove diskusije striktno će se voditi, koje su vidim četiri prijavljene, u skladu s članom 65. A on samo kaže da možete diskutovati u raspravi o dnevnom redu ako hoćete da predložite neku novu tačku dnevnog reda ili da izostavite neobaveznu tačku dnevnog reda. Upozoravam dakle, poslovnički da ću biti prinuđen da prekidam rasprave koje izlaze iz poslovničkog okvira. Idemo redom. Poslanik Lazar Prodanović, druga replika. Izvolite.
nije uključen mikrofon
Izvolite kolega Belkiću, poslovnička ima prednost.
Ja zaista mislim da je sasvim bilo dovoljno vremena, evo i nije se poštovao baš Poslovnik, i replike i diskusije itd., mimo teme. Dakle, čovjek je predložio tačku dnevnog reda, čuli smo argumente, jedne, druge i ljudi dajte da stvarno ne idemo dalje. Tačke dnevnog reda u 9 današnjoj sjednici ima ih nekoliko koje omogučavaju sve ovo što želite sada reći ovdje i da tamo kažete, počev od ove prve, pa do izmjena i dopuna Izbornog zakona itd. Stvarno ovo nema smisla. Mislim, predsjedavajući, ne dajte riječ.
Zahvaljujem gospodinu Belkiću koji je podržao ovaj moj pristup. Gospodine Bosiću, izvolite.
Molim vas, mi raspravljamo o nečemu što je definisano Poslovnikom. Znači, Zakon je u proceduri u drugom čitanju, prošao je sve, sve zakonske instance, prošla je amandmanska faza, on mora biti danas na, znači mi ga i ne možemo povući po Poslovniku. Po istom Poslovniku ne može se uložiti, dok ne bude završena procedura o ovom Zakonu, sličan ili isti Zakon i ja vas molim da sprovedete Poslovnik, da ne vršimo dalje raspravu.
Poslanik Lazar Prodanović, replika. Izvolite.
Pa evo, ja se sasvim slažem ovo što ste rekli. Kolegica Pandurević kada je govorila, ali znate šta, kada bi Ustavni sud bili svi iz SDS-a, taj vaš san se ne bi ostvario. Jer, složićete se, ne treba pravnik niti SDS-ov, da je SDS-ov, niti SNSD-ov, niti Srbin, niti Hrvat, treba profesionalac, ekspert koji će uraditi. Da je kojim slučajem vama radio zakonodavnopravni sektor ovaj Zakon nikada se ovo ne bi moglo desiti. A kao neki su kao miševi trčali tamo da promjene ovo da urade. Ja sada pitam otvoreno – da li vi smatrate da li u RS-u je grad Prijedor ili je opština Prijedor, da li je Bijeljina, ... pitanju principa ... da li je Bijeljina grad ili opština? Da li je Trebinje grad ili opština i Doboj grad ili opština? Za Banja Luku se slažem. I za Istočno Sarajevo se mnogo prije toga slažem. E dakle, u tom smislu ja smatram da ovu tačku 4. treba skinuti sa dnevnog reda glasanjem protiv Zakona i usvojiti ovo po hitnom postupku, bilo u ovoj proceduri ili na ovoj sjednici prethodnoj. Evo to sam htio reći, dakle kada se pozivate na neka pravila, na neka iskustva, konsultujte pravnika. Ne treba mi niko pravnik Srbin, treba mi pravnik profesionalac, bilo ko i bilo odakle na svijetu. Nažalost, vi nažalost, imam utisak, niste konsultovali čak ni vašeg pravnika koji je sjajan, uvjeren sam u to, Ognjena Tadića. Hvala vam.
Dakle, da podsjetim. Naravno da ćemo mi sada da se izjasnimo o svemu ovome i ubijeđen sam da ćemo poštovati Poslovnik Predstavničkog doma. I ne bi bilo dobro da poanvljamo iznova diskusije i stavove koje smo već čuli. Poslanica Pandurević ima repliku. Izvolite. 10
U ime Kluba tražimo pauzu 15 minuta.
Na zahtjev Kluba SDS-a pauza 15 minuta. [[PAUZA]] Dame i gospodo poslanici nastavljamo s radom. Raspravljamo o dnevnom redu, nema više replika, imamo tri diskusije. U skladu s članom 65. Poslovnika već smo naznačili da isključivo tražimo da se diskutuje u skladu sa Poslovnikom u ovom dijelu sjednice. Poslanik Šefik Džaferović. Izvolite.
Gospodine predsjedavajući, ja mislim da Prijedlog zakona kojeg je predložio gospodin Živković po hitnom postupku ne zadovoljava elementarne proceduralne uvjete da danas bude na dnevnom redu. I ja ću zbog toga glasati protiv uvrštavanja ovog Zakona u dnevni red. I dozvolite mi samo jednu rečenicu, ja neću ništa govoriti osim što ću pročitati još jedanput pažljivo odredbu člana 9.3.c) Zakona kojeg su predložili gospoda iz SNSD-a, i to samo neke dijelove. Oni su predložili da se izborna jedinica 3 sastoji od opština, pa su nabrojane opšitne između ostalog i Istočna Ilidža, Istočni Stari Grad, Istočno Novo Sarajevo i brojne druge općine, a onda su kazali i gradovi Trebinje i Istočno Sarajevo. Ja koliko znam Istočno Sarajevo je sadržano u ovim gore općinama. Ovo su izborne jedinice, osnovne izborne jedinice i ovdje moraju doći osnovne ..., ovdje ima viška čitav grad u ovoj odredbi i ja vas molim povucite ovo da idemo na ovja prijedlog da nađemo rješenje, da imamo pripremljenu državu za izbore iduće godine. Hvala vam.
Replika.
Druga replika, zamjenik predsjedavajućeg Milorad Živković. Izvolite.
Očigledno da ovdje što se jači argumenti iznose da je to gore po argumente a da je više važno poslovničko ili da je više važno neko drugo objašnjenje, je li tako. Ja mislim da je i uvaženi kolega Džaferović pročitao i obrazloženje, nadam se da ste u obrazloženju pročitali i zašto je ubačena Opština Istočno Sarajevo, odnosno Grad Istočno Sarajevo a zašto su navedene gore opštine. Zato što je to jedina, jedini grad u RS-u koji ima opštine a ostali gradovi nemaju, što ne znači da u budućnosti neće imati. Ja sam se tu iskreno dvoumio, vjerovatno bi mi dobro došla Vaša pomoć da kažem da li sam trebao da samo navedem da se to zove Grad Istočno Sarajevo, a moram ga navesti jer je to prema teritorijalnoj organizaciji RS-a, a moram i da navedem opštine koje pripadaju tom gradu, i tako da tu nije ništa napravljeno protivustavno. Ako je to samo zamjerka ovome ovdje Zakonu ja mislim da mi imamo riješenu stvar, osim ako se 11 ovdje ne radi o velikom strahu. Samo što to nije strah da li će biti izbori, jer mi smo ovim pokazali da smo za izbore, ovaj Prijedlog zakona koji imate na četvrtoj tački dnevnog reda je protiv izbora, po ovome Zakonu se ne mogu raspisati izbori. Ovdje je strah o tome da se neko boji da na zakon koji je napisan u kancelarijama OHR-a ne smije glasati protiv. Koliko smo se puta ovdje, gospodo poslanici i kolege, suočili sa zakonima napisanim u kancelariji negdje tamo, a mi imali problema kad smo glasali za njih. Dajte da pokažemo da svojim znanjem, umijećem nećemo glasati protvi Ustava BiH, nećemo glasati protiv odluka Ustavnog suda BiH, nećemo glasati protiv zakona iz RS-a, Izbornog zakona i Zakona o teritorijalnoj organizaciji RS-a, nećemo podcijeniti ovaj Parlament i glasati za bolji zakon. A proceduralno kao što smo se mogli dogovoriti za mnoge stvari ja vjerujem da se možemo dogovoriti i za ovaj, ako smo svi ubjeđeni da je iz dobre namjere, da ovaj Parlament ne glasa protivustavno, ne glasa protiv interesa RS-a, donese bolji zakon. Hvala.
Riječ ima poslanica Aleksandra Pandurević. Izvolite.
... računa o Poslovniku. Član, Poslovnik je jasan, član 64. kaže koje su i član 65. obavezne tačke dnevnog reda, da se one ne mogu izostaviti. Uvažene kolege u okviru te obavezne tačke dnevnog reda mogu iznijeti svoje mišljenje. Član 101. Poslovnika takođe reguliše da li se mogu dva ista prijedloga ili slična naći. I molim vas stvar je sasvim jasna. Kad dođe tačka dnevnog reda koju je predložio SDS izvolite kolege diskutujte nemamo ništa protiv, ali molim vas držite se Poslovnika.
Znači, konstatiram da ni jedna poslovnička odredba nije prekršena. Parlament ...
nije uključen mikrofon
Evo upravo ste se javili s mjesta i prekršili Poslovnik i sad ako bi ga ja striktno poštovao morao bi Vam dati upozorenje. Međutim, da malo spustimo loptu na zemlju, dakle Predstavnički dom, ubjeđen sam, na kraju će se izjasniti u skladu sa Poslovnikom Predstavničkog doma. U međuvremenu ja ne mogu nikome zabraniti da u skladu s članom 65. ne izrazi svoj stav ili eventualno da replicira na neke navode. Za diskusiju povodom dnevnog reda javio se poslanik Saša Magazinović. Izvolite.
Poštovani predsjedavajući. U skladu s članom 65. kao i svi prije mene i ja ću reći nekoliko riječi. Tačno je, dakle da poredamo nekoliko činjenica, da SDS nije poštovao zakone koji su na snazi u RS-u. Isto je tako tačno da SDS je od gradova Banja Luka, Prijedor, Bijeljina, Doboj, Trebinje, Istočno Sarajevo napravio ovim Zakonom opštine. Meni je žao što nismo ovaj propust uočili ranije na sjednici Ustavnopravne komisije, ali kao što reče kolega Kalabić, u konačnici ni Ustavnopravna komisija nije Ustavni sud i Ustavni sud jedino može reći šta je ustavno a šta nije. Međutim, hoću da 12 kažem da je SDS kreirao atmosferu u kojoj se ne glasa o zakonu koji su oni predložili nego se glasa o tome ko je za izbore a ko je protiv izbora. Prema tome, mi ćemo podržati zakon SDS-a kad dođe na dnevni red, pošto je obavezna tačka i on je, on će sigurno doći na izjašnjavanje, a onda nek oni objašnjavaju u ovih šest gradova zašto su ih proglasili opštinama. A da li će to kasnije ispravljati poslanici ili Ustavni sud. Opet ponavljam mi nismo članovi Ustavnog suda da mi ocjenjujemo šta je ustavno a šta nije. Gdje je zakon napisan ja ne znam, ko ga je pisao takođe ne znam, ali vjerujem da su ga pisali naši ljudi da bi znali da je grad Banja Luka, ali to je jedna druga tema. Poslovnik nam nažalost ne dozvoljava da imamo dva zakona istog sadržaja istovremeno u proceduri i to je jedan od razloga zašto ćemo se danas izjašnjavati kako sad stvari stoje o zakonu SDS-a, a kakvu će on sudbinu dalje doživiti to ostaje da se vidi i ostaje takođe da vidimo da li je možda ovako manjkav zakon namjerno predložen da bi neko pokušao manipulisati sa održavanjem izbora. Mi ćemo učiniti sve da do toga ne dođe.
Mato Fanjičević ima ispravak krivog navoda koji bi mogao biti uzrok nesporazuma. Izvolite.
Apsolutno bi mogao biti uzrok nesporazuma krivi navod kolege Magazinovića da je kreirana atmosfera po kojoj se ne prihvaćanje ili izjašnjavanje protiv SDS-ovog Prijedloga zakona shvaća kao izjašnjavanje protiv održavanja izbora. HDZ je protiv SDS-ovog prijedloga i biće protiv svakog prijedloga koji na selektivan način pristupa provedbi odluka Ustavnog suda koje se tiču izbornog zakonodavstva. Ali mi držimo da na taj način apsolutno nismo protiv izbora, naprotiv mi smo takvim stavom, dakle zalažući se za cjelovitu provedbu odluka Ustavnog suda koje se tiču svih odluka koje se tiču izbornog zakonodavstva, upravo želimo afirmirati pristup da se omogući održavanje izbora u BiH na svim razinama i u čitavoj zemlji. Hvala.
I posljednja prijavljena, u okviru rasprave o dnevnom redu, poslanica Milica Marković. Izvolite.
Ma ko kaže da je poslednja možda će tek sad biti replika.
Dozvolite da se nadamo.
Dakle, gospodine predsjedavajući, da kažem nekoliko riječi. Pa ovaj primjer koji je, ovaj, koji danas imamo u dnevnom redu sa Zakonom koji je SDS kandidovao i koji imamo u drugom čitanju je pravi primjer kako u politici brzo dođe do obrta situacija. I ja sad, danas kad usvojimo ovaj, zapravo oni koji usvoje ovaj predlog koji je kandidovao SDS, je pravi primjer i dokaz da upravo usvajanjem ovog Zakona je vrlo izvjesno i vjerovatno da neće biti izbora iduće godine. Pa vi se sad smijte koliko hoćete, mi smo se mogli smijati, odnosno nije to smiješno to je tužno 13 tolika doza licemjerstva koju vi plasirate iz Kluba SDS-a da je prosto degutantno bilo šta reći poslije toga, ali naravno ovdje se radi o ozbiljnim stvarima. Dakle, zakon, Klub SNSD-a tvrdi da je Zakon koji će danas, ako ovaj Parlament usvoji, da će biti sigurno protivustavan i da ćemo mi imati situaciju sa ovim Zakonom da će Narodna skupština i institucije RS-a odmah uložiti zahtjev pred Ustavni sud da se cijeni ustavnost ovog Zakona. A mi kad smo prošli put govorili da ovakvim parcijalnim pristupom a ne sveobuhvatnim, što je imala zadatak komisija da uradi, vi ste govorili – ma to, kakva komisija, ako ne bude ovaj Zakon nema izbora. E sad mi kažemo iz SNSD-a, mi smo pokazali i prijedlogom koji je kolega Živković uložio da mi hoćemo izbore, naravno da hoćemo, ali ova, usvajanje ovog Zakona će sigurno dovesti do toga da će se izbori dovesti u pitanje. I pitanje je kako će se, odnosno kad se Ustavni sud izjasni o ustavnosti ovog Zakona, onda ćemo vidjeti gdje smo. A vi se danas pozivate na komisiju i dovodite u situaciju ..., naravno SNSD u tome neće učestvovati, ali vi danas dovodite u situaciju Parlament da usvoji Prijedlog ovog zakona koji je na dnevnom redu toliko loš, toliko faličan da sutra već mora komisija sjedati da popravlja i da ispravlja ovaj Zakon, a njega je nemoguće ni popraviti, ni ispraviti, jer ona ima toliko manjkavosti da je prosto, nema tog, biće više amandmana nego članova koje ste vi predložili u imjenama ovog Zakona. Dakle, ovo je vrlo, ja koliko sam sedam godina u ovom Parlamentu nisam još zapamtila da je ovaj Dom donio Zakon na kome se odmah sutra mora sjedati da se mijenja i popravlja. Ovo će biti presedan u ovom Parlamentu. Kako će reagovari Dom naroda to ćemo vidjeti. Ali Prijedlog zakona koji je kolega Živković predložio i koji traži da, ne kažemo mi da treba, da se mogu dva ista zakona naći u dnevnom redu, ali način da ovaj Parlament obori ovaj Prijedlog zakona koji je SDS kandidovao je način da se dođe do kvalitetnijeg i boljeg rješenja, a to je rješenje koje nudi gospodin Živković. Tako da ne treba se danas puno smijati na ovu situaciju, vi koji se smijete iz SDS-a, jer mogla bi ona biti vrlo tužna za vas iduće godine, a vi ste već rekli i izjasnili se da će za vas biti vrlo tužno ako iduće godine ne bude izbora. Ali očigledno da sami pravite takav ambijent i kreirate kao što ste već iskreirali da se u ovoj situaciji ljudi, evo kao što je rekao SDP, određuju se za izbore ili protiv izbora. A to što je kolega Magazinović rekao da SDS nije poštovao zakone RS-a i da je od gradova napravio opštine u svom prijedlogu, pa stvrno rekao je originalnu stvar, mi iz SNSD-a nemamo na to šta dodati. Hvala.
Zahvaljujem. Kolega Bosiću je li nužna replika?
Jeste. Mislim, prvo poslovnički mislim da niste uvažili moj zahtjev da se prekine ova rasprava i ovo je ispala rasprava o Prijedlogu zakona. Ja ne znam šta ćete poslije diskutovati, poslije ove rasprave, znači čitava rasprava je ovdje obavljena već i oko jednog i oko drugog zakona.
Pa da, a zaključak je proširenog Kolegija, gdje ste i Vi bili, da ćemo obaviti tu raspravu ovdje, tako da s obzirom da i tu nismo imali konsenzus, evo da, čisto da znamo. 14
Pa dobro, ali vidite, znači meni je jasna situacija, evo sad smo čuli da će SNSD, znači pod okriljem Narodne skupštine gdje kontroliše većinu uložiti žalbu Ustavnom sudu i još jednom pokušati blokirati sprovođenje izbora. Mi vas pozivamo da učestvujete da se dođe do dobrog rješenja Izbornog zakona, a ne da blokirate na te načine izbore. Uostalom ima Dom naroda nek se ulože promjene koje treba da bude, imate šansu da uložite svoj zakon na sljedećoj skupštini. Ja ne vidim šta smo pričali ovdje sigurno sat vremena.
Replika, poslanica Milica Marković. Izvolite.
Pa, ja vama rekoh da ovo neće biti zadnje što sam ja. Dakle, propustila sam da kažem u diskusiji, a evo sad ću reći, ovakvi zakoni kakav je, izmjene zakona kakve je SDS kandidovao su pravi primjer kako stranci pravnici prave zakone u BiH. To je, dakle originalan primjer ovu što su njima dali da ovdje kandiduju, ne vodeći računa o odnosu BiH i entiteta i zakonodavstva, odnosno hijerarhije u zakonodavnom pogledu. A što se tiče odgađanja izbora, gospodine Bosiću, pa mi nećemo koristiti Narodnu skupštinu da bi smo odgodili izbore. Mi smo vama to rekli već nekoliko puta mi hićemo izbore da vam potvrdimo tu opoziciju do 2018., imaćete je sigurno poslije oktobarskih izbora iduće godine. Ali mi hoćemo preko Ustavnog suda da vam na sudu dokažemo da vi kandidujete protivustavne zakone u ovom Domu, to mi hoćemo. A šta će Ustavni sud reći, mi vas evo sad pozivamo da do toga ne dođe, znači, da uradimo stvari kako treba i kvalitetno da ne dođe na Ustavni sud. Ali vi mislite samo je vaš prijedlog zeleno svjetlo za izbore i ničiji drugi. Evo izvolite, radite to, mi u tome nećemo učestvovati. A na šta će to izaći na Ustavnom sudu pa to ćemo vidjeti.
Dvije replike je gospodin Kalabić imao, ali raspravu nije. Izvolite kolega Kalabić.
Pa, gospodine predsjedavajući, malo zamjerka i Vama, je li umor, ipak danas vodite dvije sjednice, to se rijetko dešava i s te strane Vas razumijem, ali upravo ste Vi kontra mom prijedlogu juče na proširenom Kolegijumu tražili da se sad obavi rasprava. Ja sam na proširenom Kolegiju predlagao da mi to juče riješimo, da lagano iz ovoga izađemo a da niko i ne čuje i ne zna, ja li tako bilo, kao što domaćin neku svoju sramotu sakrije u kući.
I nije bilo većine za taj prijedlog.
Pa, ali je prijedlog bio svih da otvorimo raspravu sad, o tome govorim i zato što ste svi u tom učestvovali, svi, i sad se neki posipaju pepelom kao oni se ne sjećaju šta su juče predlagali a sad traže. Znači, mi samo odlučili da otvorimo tu raspravu, to smo trebali ljudima kazati. Znači, upravo iz razloga ovoga jer se ovdje pokušava, sve je jasno ovdje, znači klub SNSD-a stoji iza prijedloga, mi se ne bavimo, naravno da je diskusija, ne možemo je izbjeći, mi pokušavamo da 15 prijedlog gospodina Živkovića stavimo na dnevni red, ne da skinemo prijedlog SDS-a, valjda je to jasno. Naše diskusije idu u tom pravcu, a ne da skidamo tu tačku. I tu pokušavamo da branimo tu poziciju sa svim ovim argumentima o kojima smo govorili i svaki put moramo da promakne nešto. RS-u je važniji njen ustavni suverenitet od izbora. Odmah trebaju svi za šaku vlasti na nivou BiH i za izbore, nama je važnije ... i jedna zarez pravnog sistema RS-a. Oni koji će trampti ustavnu poziciju RS-a i njene zakone zarad izbora, mi nismo na to spremni, a evo hoćemo izbore. A mi, pošto imamo dovoljno kvalifikovane ljude i pametne da predlože ono što omogućuje i poštovanje ustavne pozicije RS-a i omogućavanje izbora, međutim ovdje je sve jasno. Ovako se svi ponašaju kad iza sebe imaju najmoćniju sili i kad u ime nje nastupaju. I mi smo bili svjedoci toga, tad padaju svi argumenti, samo kad sila, pritiska nema bez znate čijeg, to je pravi pritisak, sve ovo su, kako se to kaže, lingvisti bolje znaju. A i oni koji moraju glasati isto glasaju zbog tog pritiska, a ne zbog tog što misle da je ovo uredu. Znam da ne mislite ovako, znam da mislite da se ovaj invalid od zakona ne može oporaviti, ne može, ne može, ali sila je sila, a pritisak je pritisak, mnogi su ga ovdje osjetili na svojoj koži, bili svi u situaciji toj. Jer kad imate silu iza sebe onda nema argumenata, šta će vam argumenti kad imate silu, kad je sila rekla ima da prođe, pusti ovi, ovi moraju glasati a vi predlažite. Znači, da skratimo priču, ali kako kaže u onome filmu Lazara Ristovskog, meni je važnije i više volim i zarez u zakonu RS-a nego svu vlast na nivou BiH. To je činjenica, to je činjenica, i ovo je potpuno jasno o čemu se radi i nemamo potrebe da se više ni ubjeđujemo. Ako ima neko sad, sad nek se medicinari uključe u oporavak ovog Zakona ako je moguće, ali mislim da je tu klinička smrt nastupila i da je to nemoguće.
Poslanik Niko Lozančić. Izvolite.
Ja ću iskoristiti svoje pravo na poslovničku intervenciju, znači nikom ne repliciram. Mislim da ovdje nepotrebno pravimo ovaj, meni osobno se ne dopada, predsjednik kluba je već rekao, ideja da se parcijalno provode odluke Ustavnog suda i neću uopšte o meritumu nego samo o Poslovniku. Prijedlog zakona koji je u proceduri od strane predlagatelja SDS-a je obvezna točka dnevnog reda i znači mi možemo raspravljati do prekosutra, ali je to obvezna točka dnevnog reda. Zahtjev za žurni postupak koji je uvaženi kolega Živković podnio kao svoj Prijedlog zakona, ali on danas je zahtjev za žurni postupak, je u skladu sa člankom 127. isto tako obvezna točka dnevnog reda na prvoj narednoj sjednici, a to je danas. Znači, mi imamo situaciju to je, kako ja tumačim ovaj Poslovnik, imamo situaciju da imamo o istoj materiji dvije obvezne točke dnevnog reda. Znači, obvezne jer članak 127. ne ostavlja mogućnost da će se o zahtjevu izjašnjavati ako slučajno ima nešto drugo u ..., nema, na prvoj narednoj sjednici. Znači i to je slovo Poslovnika. E sad kako mi u ovoj, u ovom članku 101., čini mi se je li tako, koji govori o situaciji kad se dva zakona ista, slična, nađu u proceduri šta se događa. Mi u ovom trenutku imamo realno u proceduri dva zakona, jer onog trenutak kad ovlašteni predlagatelj preda zakon u pisarnici zakon je u proceduri, šta god neko o njemu od nas mislio. Mi već imamo defakto dva zakona u proceduri, mi imamo dva zakona u proceduri, znači ja ovaj, ja neću sad govoriti šta je čiji propust eventualno, ko ga danas nije dostavio u dnevni red, znači. I mi možemo se opredjeliti, to je sad stvar tumačenja Poslovnika, da izađemo iz ovoga na više načina. Po meni, ako se nađu dva ista zakona u proceduri, a ako predlagatelj ni jednog nije Vijeće ministara onda se, u skladu sa člankom 101. točka 5., prijedlozi zakona dostavljaju Vijeću ministara i traži se mišljenje u roku 16 od 20 dana. Prijedlog zakona koji dobije pozitivno mišljenje Vijeća ministara stavlja se prvi u proceduru. To je Poslovnik. Znači, opet govorim, neću da govorim o meritumu, o principima treba li ovako ..., ali čisto Poslovnički. Znači, ja ne vidim mogućnosti da prijedlog gospodina Živkovića za žurnu proceduru danas ne bude u dnevnom redu. Ja znam da Kolegij tumači Poslovnik, izvolite istumačite ga ovaj, možete tražiti za tumačenje i podršku Doma ako je dilema, ali ja mislim da oba ova prijedloga, jest čudan situacija, mogu se naći u dnevnom redu. A kako ćemo izaći iz toga e ovaj, to je sad drugo pitanje. Hvala lijepo.
Zamjenik predsjedavajućeg Milorad Živković, poslovnička intervencija. Izvolite.
Ja sam kao zamjenik predsjedavajućeg i rekao da je ovo stvar poslovničke stvari, da nismo mogli u Kolegiju da se dogovorimo oko toga, da nismo mogli u proširenom Kolegijumu da se dogovorimo oko toga i da je ova rasprava upravo u tome da pokušamo poslovnički presedan da riješimo ovdje na samome Parlamentu. I kao predlagač ovog Zakona sam spreman na bilo kakvo kompromisno rješenje. Stavite nakon glasanja SDS-ovog Zakona ovaj Zakon u proceduru ako on ne prođe samo da bi kazali da nismo protiv održavanja izbora. Dajte da glasamo o zaključku da se oba zakona pošalju Savjetu ministara pa koji dobije pozitivno mišljenje i da ovdje stavimo. Znači, otvoren sam za sve moguće kombinacije samo da ovaj Parlament ne donese i stane u grešku protivustavni zakon.
Konstatiram da više nema prijavljenih za raspravu o dnevnom redu. Dakle, sada pristupamo ... ____________(?) [[nije uključen mikrofon]] 10 minuta pauza. [[PAUZA]]
Ne, ne, obrazloženje pauze.
Obrazloženje pauze. Izvolite.
Vrlo kratko. ____________(?) [[nije uključen mikrofon]] Niste tražili obrazloženje. [[zajednička diskusija]]
Molim vas nemojte smjesta da se obraćate svi redom, i iz Kolegija i iz poslaničkih klupa. Riječ je dobio poslanik Kalabić. Izvolite.
Ovo je najbolje što sam čuo. Recite kolegi da ne dobacuje, evo, mislim to govori dovoljno. Znači, molim vas, da pojasnimo stvar ko je slušao gospodina Lozančića. Mi ne tražimo izbacivanje tačke 4. jer je obavezna. Ovo postaje obavezna tačka jer je podnesena u predviđenom roku i vi je morate uvrstiti u dnevni red. Kako ćete se izjasniti o njoj to, naravno to je stvar odluke Predstavničkog doma. Svi poslanici su preko pisarnice dobili prijedlog jasan kao dan tačke dnevnog reda, ona postaje sastavni dio. Da li ćete podržati ili nećete proceduru to će se ovdje odlučivati. Da biste odlučivali o sadržaju i konstatovali da su isti sadržaji morate imati u proceduri, ne držati ..., a onda slijedi ono što je neko od kolega rekao da nakon toga zakon koji je ranije došao i sve ono što ... To su dvije stvari, ja vas molim, pa to su obavezujuće stvari. Nemojte, mi ne tražimo kako šta ko misli o ovome, ovo su poslovnički obavezujuće stvari. Nebitno kako će se sve ovo završiti ali ne možete presedane, pa puno je za jedan dan. Znači, kako ćete se vi izjasniti o proceduri, o zakonu, o svemu, dalje odredbe Poslovnika koji zakon ima prioritet, ali tvrditi nama da su zakoni istog sadržaja a ne dozvoliti da uđu u proceduru nije moguće, nije realno i nije, nema veze s Poslovnikom. Pustite zakon kako ide pa ćemo doći do onih tačaka koje, jedan od zakona, nama je potpuno jasno, favorizujete, molim vas.
Bez obzira koliko se o nekim stvarima ne slažemo vjerujem da se svi slažete da nije lako predsjedavati ovakvom sjednicom Predstavničkog doma. E sada, evo to mi i potvrđuje tako što vas je 10 istovremeno uzelo neovlašteno riječ. Dakle, zadatak i predsjedavajućeg i Kolegija je da Dom uvijek vode u skladu sa Ustavom, zakonom i prije svega našim Poslovnikom. Naravno, da ne želimo ni jednu poslovničku odredbu da prekršimo i zbog toga dajem pauzu od 15 minuta i sazivam prošireni Kolegij. [[PAUZA]] 18 Dame i gospodo poslanici molim vas da zauzmete svoja mjesta. Održali smo, dakle, sjednicu proširenog Kolegija. Dužan sam da kažem da ni unutar proširenog Kolegija nije bilo konsenzusa o načinu kako i na koji način da tumačimo neke poslovničke odredbe. Na kraju poslije iscrpne rasprave bilo je nekoliko prijedloga. Na koncu prošireni Kolegij je ipak zaključio da se Dom, dakle da Dom protumači da li je nešto u skladu sa Poslovnikom ili ne. Molim vas za malo pažnje. Dakle, ja sam dužan da kažem šta je sada prošireni Kolegij predložio da se Dom o tome izjasni, a vi ćete odlučiti da li je to tako ili nije, odnosno svi mi. Dakle, prijedlog je proširenog Kolegija da se prvo Predstavnički dom izjasni o tome da li postoje poslovnički uslovi za glasanje o prijedlogu SNSD-a za uvrštavanje ove tačke u dnevni red. Dakle, Dom će sada presuditi to pitanje. Ako postoje poslovnički uslovi onda ćemo glasati ponovo o tome hoćemo li tu tačku u dnevni red ili nećemo. Dakle, to je zaključak proširenog Kolegija prema Predstavničkom domu. Mi imamo vrlo jasne odredbe kada nema konsenzusa u kolegijima itd., kao i uvijek u praksi onda Predstavnički dom tumači Poslovnik. Gospođo Majkić ako tražite poslovničku izvolite.
Ja zaista nisam bila, ja sam treći mandat u Parlamentu nije mi se desilo u životu da Kolegij ne može da objasni šta je poslovnička mogućnost nego da treba to da da da se izjašnjava Dom oko toga. Je li moguće da je nivo sporazumijevanja u ovom Parlamentu došao do toga da vi međusobno ne možete da se usaglasite šta je po Poslovniku a šta nije. Pa onda recite da idemo kući, da mi ne gubimo vrijeme ovdje. Ako ćemo se svaki put o poslovničkim stvarima izjašnjavati mi kao poslanici Doma, a vi koji ste obavezni da to radite nećete činiti. U čemu je problem? Zar je moguće da je nivo neslaganja i nemogućnosti sporazumijevanja dotle došao da više ne možete ni da odredite šta je po Poslovniku, šta nije.
Nemamo uopšte trećeg člana Kolegija.
Ali čekajte molim vas ne govorimo uopšte o nekoj delikatnoj materiji. Govorimo nešto što se do sada bezbroj puta dešavalo. Pa mislim, ja vas molim da izađete i da kažete o čemu se radi. Recite nam zašto je došlo do takvog, poslije sat, dva vremena koliko smo ovdje vi izlazite i kažete nam da niste u stanju da vidite da li je to po Poslovniku ili ne. Ogorčena sam i zaista vas molim da se sve ovdje stvari uozbilje i da prekinete ovu sjednicu jer na ovakav način Parlament ne treba da radi.
Dakle, mi očigledno imamo poziciju u kojoj imamo različite stavove, pa i različito tumačenje Poslovnika. Poslovnik neće tumačiti jedan čovjek već ovaj Dom. A kako će ga tumačiti ovaj Dom to je demokratska volja Predstavničkog doma. Kolega Kalabić, poslovnička je li tako? 19
Dužan sam gospodine predsjedavajući uz izvinjenje svima ja ne znam što smo bili na proširenom Kolegiju. Mi smo tamo bili, sve ovo što je sad urađeno moglo je da bude urađeno odmah. Ovo je vrlo nekorektno, ne osjećamo se odgovornim za to zato što mi mislimo da su svi poslovnički uslovi stečeni kao i za sve druge tačke. Kako je god predsjedavajući sve ostalo stavio mogao je i to, i ako je već bio u dilemi mogao je da razriješi ovako kako se to predlaže sada. Mi mislimo da su stečeni kao i u svim drugim slučajevima, juče 24 sata prije sjednice prijedlog jasno na pisarnici donesen. Nikad nismo to do sada nikome osporili sad smo to konstatovali, predlagali da to nikad više ne osporimo nikome, da nam ne treba ovo, da je to obaveza Kolegijuma da pravo svakog poslanika da po hitnom postupku da pravo predlaže zakone, da u tome ništa nije sporno. Znači, mi nismo ... suštinu, nego pravo poslanika. Očito da se sad siluje Parlament da ospori poslaniku pravo da predlaže zakon. Nebitno da li smo za njega ili ne, mi smo to samo govorili da nemojte to da radite. I da prošireni Kolegijum je ovlašten da donosi odluke, ali recite istinu nema više većine, recite istinu. Kad imate većinu onda imate dogovor, znači nema i zato se ne zna. Nema to veze sa Poslovnikom. Ali mi je žao zbog ovih ljudi koji ovdje sjede da smo mi bili tu gdje smo bili. U tome je suština. Znači, mi ne mislimo nimalo da smo odgovorni, izvinjavamo se, jer smo rekli da nećemo da kršimo pravo poslanika da predlaže u skladu sa Poslovnikom zakone, 24 sata prije je predloženo po proceduri. Možete odbiti, možete oboriti, možete šta hoćete, ali njegovo je pravo. Sad smo doveli se u situaciju da se ni to više ne smije jer ćemo poslati poruku da više nemoj da bi se ko igrao iz opozicije da predloži zakon jer će se tamo negdje u nekoj sobi odlučivati da li može ili ne može. A mi smo do sada imali situaciju da se o tome ne odlučuje, nego da je zakon tu. Znači zakon tu, a vidjet ćemo da li ćemo ga usvojiti. To je jasno, uz još jednom izvinjenje.
Zahvaljujem. Dakle, sad ću pozvati Predstavnički dom da se izjasni o zaključku proširenog Kolegija. Molim vas prvo da glasate, Lazare rasprava je zaključena, ako je poslovnička izvolite.
Gospodine predsjedavajući maloprije sam pričao dole u Klubu o tom, mogu jednu stvar da kažem, za ovih 7 godina da mi, ako nismo za ovih 7 godina to uspjeli moramo za ovih narednih 11 mjeseci. Ovdje ne postoji nikakva spremnost za dijalog ... Da je juče bilo na proširenom Kolegiju spremnosti, nezavisno nekada oštro diskutujemo o nečemu onda su svi predsjednici klubova juče trebali da potpišu, dakle prijedlog po hitnom postupku, da se izvrše određene izmjene, da se postigne saglasnost unutar proširenog Kolegija, da se za to, da se neko odrekne nečega da nešto dobijemo, niko nije dobio. Ovdje se ne radi niti o većini niti o manjini, ovdje se radi da li u ovoj zemlji postoji ikakva spremnost da se ... Još jednu stvar koja je evidentna do paranoidnosti smo paranoidni, do paranoidnosti, ta paranoidnost do te mjere dolazi da je to prosto za nevjerovati. Ovdje, ovo je marginalna stvar, suštinske stvari hoće li ljudi za svaki mjesec narednih 12 mjeseci imati veću po 5 maraka platu, hoće li za 4 godine imati 240 maraka veću platu. Šta smo mi uopšte u ovoj zemlji spremni da uradimo ako nismo spremni bilo šta da saslušamo. Prepucavajući se jedni s drugim i to sve. Još uvijek nije kasno da taj kompromis postignemo. Što se mene tiče ja sam govorio, govorio sam možda neugodno, ja se izvinjavam ako sam bilo koga povrijedio, ali ja sam govorio da bi se mogao napraviti bolji zakon jer ne ličimo mi da tako loše kako ... Toliko, hvala. 20
Zahvaljujem poslaniku Prodanoviću. Molim poslanike sada da se izjasne o zaključku proširenog Kolegija, Predstavnički dom. Ponovit ću još jednom prvi zaključak pa onda drugi. Glasamo prvo o prvom. Dakle, da se, zaključak je proširenog Kolegija da se Predstavnički dom izjasni o tome da li postoje poslovnički uslovi za glasanje po prijedlogu SNSD-a za uvrštavanje ove tačke u dnevni red. Dakle, prijedlog proširenog Kolegija je da Predstavnički dom protumači Poslovnik sada, pošto nema saglasnosti unutar Kolegija. Kolega Živković se javlja za poslovničku. Izvolite.
Ja mislim da bi bilo ... da mi glasamo da li imamo pravo ovdje da glasamo o tome šta je u Poslovniku. Ja mislim da je sasvim jasno da u Kolegijumu nije bilo saglasnosti da li ovaj zakon po članu 127. može da dođe u dnevni red. I onda kada nema saglasnosti u Kolegijumu tad Parlament kaže je li u pravu ili nije u pravu. Ja sam naveo, pozivam kolegu Belkića, u prošlom sastavu radi se o Zakonu o policijskim tijelima je li uvažena kolegica Azra podnijela zakon, je li uvaženi kolega Kalabić podnio zakon, je li uvaženi kolega isti zakon Lozančić po 127., i bilo u dnevnom redu. Ali ovaj put Kolegij kaže ne može tako. Ja pitam Parlament je li može. Hvala, i o tome trebamo glasati.
Kolega Bosiću izvolite.
Jeste i vi iz SNSD-a sad glasali za ovo što je predložio predsjedavajući? Pa sad glasali, sad sjedili mi na Kolegijumu i to bilo na glasanju, to kao prijedlog zaključka. Ovo je već opstrukcija. Znači došli smo ovdje sa jednoglasnim, i mi smo glasali za to, i vi. Samo da bi se razriješila, mi tvrdimo da je jasno u Poslovniku da to ne može nikako, ali evo da bi se razriješilo prihvatili smo.
Kolega Bosić ima riječ, ostali ga saslušajte, dobićete svi riječ. Da li se neko, kolega Kalabić.
Hajmo bar da istinu govorimo. Sve ovo što je rekao gospodin Živković, pa iluzorno je da prošireni Kolegijum raspravlja o onome što na kraju se svodi na ovo što je poslanik, znači ako ne podrži pravo poslanika Dom se mora izjasniti. Nema potrebe da nas se drži tamo dva sata kao taoce. I zato smo rekli da se je iluzorno o ovome izjašnjavati i nismo se htjeli izjašnjavati jer je to logično. Da li se mi tamo, da se ni o čemu nismo izjasnili mi bi sad glasali, ali glasamo o ovome što je predložio gospodin Živković a ne o ovom, jer ovo drugo je sve, ne znam kako bih to nazvao, jer je mogao gospodin Živković da ne učestvuje u radu proširenog Kolegijuma i da sad sačeka odluku, ako nema podrške tamo on traži ovdje podršku. I samo se o tome možemo izjasniti. Ali ne znam zašto smo tri sata gubili, to mi nije jasno, ne vidim ni jednog razloga. Mi smo vas na to upozoravali tamo, ... više se, što kaže kolega Prodanović, niti se slušamo, niti 21 uopšte, ja ne razumijem kakva se igra igra, zaista ne razumijem, samo žali bože vremena. Neka se odigra do kraja ali nemojte da gubimo cijeli dan bez veze. Sad mi već ništa nije jasno. Molim vas da stavite prijedlog gospodina Živkovića koji je postavljen, koji nije dobio odluku, većinu na malom Kolegiju, na proširenom Kolegiju. Insistira da glasamo ovdje i kakva je sad to filozofija o tome.
Samo malo, dakle uz malo strpljenja doći ćemo mi do deblokiranja ove situacije. Ovaj Dom će odlučiti kako ćemo ga deblokirati i kako će on nastaviti danas rad. Kolega Kalabiću ako sam Vas dobro shvatio Vi predlažete da prije ovog prijedloga prvo glasamo o prijedlogu kolege Živkovića. Treba li kolega Živković ponovo da ponovi svoj zaključak ili ste ga svi zapamtili? Evo, izvolite, kolega Živković ima riječ.
Zahtjev da se Zakon o izmjenama i dopunama Izbornog zakona kao treća tačka nađe na dnevnom redu po članu 127., jer mislim da je to bila do sadašnja praksa u ovome Parlamentu i mi kada su isti zakoni po istom procedurom, navešću sjednicu 28., u ovome Parlamentu bili tačka dnevnog reda. Tu saglasnost nisam dobio u Kolegijumu, tu saglasnost na proširenom Kolegijumu nije glasano i jedino ovaj Dom može sada da tumači Poslovnik drugačije nego što je do sada tumačio. Nikakvu drugu, Klub SNSD-a neće glasati da, o tome da li mi imamo pravo da glasamo o Poslovniku, nećemo, mi ćemo izaći. Mi tražimo o ovome da se glasa.
Dakle, vidim da postoji raspoloženje da stavimo, evo i ja vas pozivam da ovaj prijedlog kolege Živkovića prvo njega stavimo na glasanje. Ako on prođe stvar je jasna, ako ne prođe glasat ćemo i o zaključku proširenog Kolegija. ____________(?) [[nije uključen mikrofon]] Nema potrebe, odlično, još bolje. Molim vas da se pripremite za glasanje. Glasajte sad. 12 za, 22 protiv, 7 suzdržanih. Konstatiram da ovaj prijedlog nije dobio potrebnu većinu. Konstatiram da 58. sjednica Doma ima sljedeći Dnevni red 1. Potvrđivanje Odluke predsjedavajućeg Vijeća ministara Bosne i Hercegovine o imenovanju ministra i zamjenika ministara u Vijeću ministara BiH; 2. Poslanička pitanja: a) Komentari na dobivene odgovore, b) Nova poslanička pitanja; 22 3. Izvještaj komisije Kolegija o nastojanju za postizanje saglasnosti o Prijedlogu zakona o izmjenama i dopunama Zakona o zaštiti i dobrobiti životinja – predlagač: poslanica Nermina Zaimović-Uzunović, zakon broj: 01-02-1-26/13, od 05.06.2013. (zakon u drugom čitanju); 4. Prijedlog zakona o dopuni Izbornog zakona Bosne i Hercegovine – predlagači: poslanici iz Kluba SDS-a, zakon broj: 01-02-1-46/13, od 09.10.2013. (drugo čitanje); 5. Izvještaj komisije Kolegija o nastojanju za postizanje saglasnosti o Prijedlogu zakona o plaćama i drugim naknadama u sudskim i tužilačkim institucijama na nivou Bosne i Hercegovine – predlagač: Vijeće ministara BiH, zakon broj: 01,02-02-1-47/13, od 28.10.2013. (zakon u prvom čitanju); 6. Prijedlog zakona o izmjeni Zakona o zaštiti tajnih podataka – predlagač: Vijeće ministara BiH, zakon broj: 01,02-02-1-48/13, od 28.10.2013. (prvo čitanje); 7. Prijedlog zakona o dopuni Krivičnog zakona BiH – predlagač: poslanik Mirsad Đugum, zakon broj: 01-02-1-49/13, od 29.10.2013. (prvo čitanje); 8. Prijedlog zakona o izmjeni i dopuni Zakona o krivičnom postupku BiH – predlagač: Dom naroda Parlamentarne skupštine BiH, zakon broj: 01-02-1-42/13, od 12.11.2013., s Mišljenjem Ustavnopravne komisije; 9. Odluka Predsjedništva BiH o postavljenju profesionalnih vojnih lica na formacijska mjesta u Ministarstvu odbrane BiH i Oružanim snagama BiH, broj: 01,02-03- 1177/13, od 13.11.2013.; 10. Izvještaj o izvršenju Budžeta institucija BiH i međunarodnih obaveza BiH za period januar-juni 2013. godine, materijal Predsjedništva BiH, broj: 01,02-16-1-1094/13, od 21.10'.2013.; 11. Imenovanje članova Ureda za razmatranje žalbi BiH, materijal Vijeća ministara BiH, broj: 01-34-1149/13, od 05.11.2013.; 12. Razmatranje: c) ostavke poslanika Milorada Živkovića na mjesto člana u Interresornoj radnoj grupi za pripremu prijedloga izmjena i dopuna Izbornog zakona BiH, broj: 01-50- 1-1138/13, od 22.11.2013.; d) imenovanje poslanika Darka Babalja za člana Interresorne radne grupe za pripremu prijedloga izmjena i dopuna Izbornog zakona BiH (umjesto poslanika Milorada Živkovića); 13. Razmatranje materijala: a) Izvještaj Vijeća ministara BiH o stanju ravnopravnosti spolova u BiH u 2011. godini, b) CEDAW: Zaključna zapažanja u vezi s kombiniranim četvrtim i petim periodičnim izvještajem Bosne i Hercegovine, c) Gender akcioni plan Bosne i Hercegovine za period 2013.-2017. godine, s Mišljenjem i zaključcima Komisije za ostvarivanje ravnopravnosti spolova; 14. Prijedlog poslovnika o radu Vijeća nacionalnih manjina BiH, broj: 01,02-05/7-02-4- 1193/13, od 15.11.2013.; 15. Razmatranje inicijative poslanika Senada Šepića s 55. sjednice Predstavničkog doma, održane 24.10.2013., koja glasi: „Predlažem da Predstavnički dom Parlamentarne skupštine BiH uvrsti u dnevni red naredne sjednice i obavi raspravu o temi: Strateško djelovanje institucija u Bosni i Hercegovini u pravcu osiguranja ravnomjernog razvoja Bosne i Hercegovine“, broj: 01-50-1-1106/13, od 24.10.2013.; 16. Davanje saglasnosti za ratifikaciju Okvirnog sporazuma između Razvojne banke Vijeća Evrope i Bosne i Hercegovine u vezi s Regionalnim programom za stambeno zbrinjavanje, broj: 01,02-05-2-1185/13, od 14.11.2013.; 17. Davanje saglasnosti za ratifikaciju Sporazuma o finansiranju između Bosne i Hercegovine i Evropske komisije u vezi s prekograničnim programom Bosna i 23 Hercegovina – Crna Gora u okviru Instrumenta za pretpristupnu pomoć za 2012. godinu, broj: 01,02-05-2-1207/13, od 20.11.2013.; 18. Davanje saglasnosti za ratifikaciju Sporazuma o finansiranju između Bosne i Hercegovine i Evropske komisije u vezi s prekograničnim programom Bosna i Hercegovina – Srbija u okviru Instrumenta za pretpristupnu pomoć za 2012. godinu, broj: 01,02-05-2-1208/13, od 20.11.2013.; 19. Davanje saglasnosti za ratifikaciju Dopune br. 2. Sporazuma o finansiranju koji se odnosi na državni program za Bosnu i Hercegovinu – Dio II. u okviru IPA-e – komponenta pomoći u tranziciji i izgradnji institucija za 2009. godinu, broj: 01,02-05- 2-1209/13, od 20.11.2013. 20. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Savezne Republike Njemačke o finansijskoj saradnji u 2010. godini, broj: 01,02-05-2-1229/13, od 27.11.2013.; 21. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Savezne Republike Njemačke o finansijskoj saradnji u 2011. godini, broj: 01,02-05-2-1230/13, od 27.11.2013.; Prelazimo na realizaciju dnevnog reda. Prva tačka, Ad. 1. Potvrđivanje Odluke predsjedavajućeg Vijeća ministara Bosne i Hercegovine o imenovanju ministra i zamjenika ministara u Vijeću ministara BiH
Gospodine predsjedavajući, koleginice i kolege, dame i gospodo. Vi ste, gospodine predsjedavajući, pročitali odredbu člana 142. Poslovnika koja govori o imenovanju predsjedavajućeg Vijeća ministara nakon što se dobije odluka Predsjedništva BiH, odnosno ministara kada dobijemo prijedlog od strane predsjedavajućeg Vijeća ministara. Ali za ulazak u raspravu o ovoj temi nužno se je vratiti na prošlu sjednicu i na odredbu člana 143. Poslovnika na osnovu koje je donesena odluka da se smijene dotadašnji ministri, ministar i zamjenici u Vijeću ministara BiH. Tada je iskorišten mehanizam iz člana 143. stav 1. koji glasi da klub poslanika ili najmanje tri poslanika u Domu naroda mogu inicirati prijedlog za glasanje o nepovjerenju Vijeću ministara ili o potrebi rekonstrukcije Vijeća ministara. Zahtjev SNSD-a je glasio da se smijeni ministar i dva zamjenika putem rekonstrukcije Vijeća ministara. I to je bila odredba člana 143. Poslovnika. Kasnije je urađena stvar tako što se zapravo desila smjena na prijedlog predsjedavajućeg iako je zahtjev bio za rekonstrukcijom i Parlament se o tome očitovao. Prema odredbi člana 147. Poslovnika Doma kaže se da se nakon završetka te rasprave, prošle rasprave, prijedlog o nepovjerenju ili rekonstrukciji stavlja na glasanje, a ako prijedlog ne bude usvojen itd., ako bude usvojen predsjedavajući obavještava Dom naroda, Vijeće ministara BiH i Predsjedništvo, podvlačim Predsjedništvo BiH o rezultatima glasanja o nepovjerenju ili rekonstrukciji i drugim inicijativama u vezi s tim ako su postojale. Ja sam se javio da kažem da je ono za mene bio zahtjev za rekonstrukciju Vijeća ministara, da je Parlament većinom glasova donio odluku o rekonstrukciji, a kada je rekonstrukcija procedura je ista i kao kada je izglasano nepovjerenje Vijeću ministara. Predsjedavajući Vijeća ministara po Ustavu i po zakonu, posebno po zakonu precizno je to propisano, ima pravo smijeniti ministra i zamjenika i odluku o potvrđivanju te njegove odluke donose oba doma Parlamentarne skupštine BiH. Predsjedavajući Vijeća ministara nema pravo da radeći taj posao istovremeno promijeni i parlametnarnu većinu, jer je od mandatora onoga ko je bio na direktnim izborima i šefa izvršne vlasti Predsjedništva BiH dobio mandat na osnovu predložene parlamentarne većina i na osnovu programa. Mi danas imamo situaciju da, to je bilo i prošle godine, i ja to ponavljam, kada su bili u pitanju ministri iz SDA, a to ponavljam i sada kada je ovaj posljednji slučaj u pitanju. Pitam predsjedavajućeg Vijeća ministara – da li se obratio mandatoru Predsjedništvu BiH i od njega dobio mandat da mijenja parlamentarnu većinu. Ako se predsjedavajući niste obratili, a niste se obratiti ni prošli puta ni sada, ovo što ste uradili je po mom mišljenju protivustavno. Ukoliko Dom ovo uradi ovo je protivustavna promjena parlamentarne većine od strane predsjedavajućeg Vijeća ministara i onih koji budu glasali ovdje u Parlamentu i ovo je nešto što je nedopustivo. Ovo je klasično izbjegavanje šefa izvršne vlasti u BiH Predsjedništva BiH. Da biste ušli u ovu proceduru morali ste se obratiti Predsjedništvu BiH. Toliko, hvala vam. 25
Zahvaljujem. Da li ima neko još da se javlja od poslanika za raspravu? Ako neko želi u ime Vijeća ministara, nije nužno dakle, a može. Evo, imamo prijavljenu poslanicu Aleksandru Pandurević. Izvolite.
Zahvaljujem se predsjedavajući. Ja bih htjela da upozorim na jednu potencijalno jako opasnu situaciju, pošto smo maloprije, ovdje su nam bila puna usta ustavnosti. Naime, mi još uvijek u ovom Parlamentu nismo dobili Odluku predsjedavajućeg Savjeta ministara o smjeni ministra Šarovića, zamjenika Okolića i zamjenice Mitrović. Ovaj Parlament je dižući neke ruke, vidjet ćemo da li na zakonit ili nezakonit način, nešto uradio, ali ja ću vas podsjetiti da, evo sinoć sam vidjela na internet stranici Ustavnog suda da je, podnijeta je apelacija i Ustavni sud će se o apelaciji i privremenoj mjeri izjasniti 10. decembra. Šta ćemo mi ako Ustavni sud kaže da je ono što je uradio Parlament nezakonito, donese možda privremenu mjeru i u potpunosti usvoji apelaciju, šta ćemo sa ovim ljudima? Ja vas samo upozoravam u kakvu ste situaciju došli i da možda, mi nećemo ispravljati vaše krive Drine za to postoje nadležne institucije, ali možda da razmislite, radi vas, da odložite glasanje o imenovanju do odluke Ustavnog suda koja će evo biti kroz pet dana. Nemojte da imate ministre na pet dana. Hvala.
Dobro. Omogućićemo svima da iskažu svoje mišljenje. Replika, zamjenik predsjedavajućeg Predstavničkog doma Milorad Živković. Izvolite.
Zahvaljujem. Ja ne mislim da je Predsjedništvo šef izvršnoj vlasti, ja mislim da je to ovaj Parlament. Mislim da nismo pogriješili u procedurama time što smo striktno tumačeći Poslovnik iz Parlamenta krenuli u proceduru rekonstrukcije Savjeta ministara. S obzirom da ova diskusija ima i političku konotaciju i ne možete da ne govorite i o tim aspektima, rećiću da u kontinuitetu SDS zbog svog neznanja, neću da vjerujem da to čine namjerno, rade protiv interesa RS-a, i ovdje, odnosno čine postupke koji su štetni po interes RS-a, a pogubni su za razvoj parlamentarne demokratije BiH. Da podsjetim, prenosom nadležnosti sa Zakonom o tarifama iz Parlamenta BiH, gdje imamo entitetsko glasanje, prenijeli ste u Savjet ministara gdje se preglasavanjem mogu donositi odluke. Dakle, iz RS-a u BiH i napravili ste Vladu BiH, baš u ovom Ministarstvu koje trebamo da zamijenimo. Zahtjev o ustavnosti o kojem vi govorite, želim da kažem da sam srećan što to nije uradio SDS kao partija, jer očigledno da ima mudrih ljudi u vašoj partiji, nego da je to urađeno od strane samo osoba iz SDS-a, meni se čini da se pokušava da se izvuče iz ove parlamentarne nadležnosti izbor, odnosno smjena ministara, tako da predsjedavajući Savjeta ministara, od njega stvarate premijera koji je jedini autonoman, po vama, ako bi to pratila odluka Ustavnog suda, da može da vrši rekonstrukciju Savjeta ministara. 26 Zamislite situaciju u kome je premijer Bošnjak, a neko iz RS-a bude ministar i ne sluša parlamentarnu većinu, ne sluša poslanike iz RS-a, radi po svom nahođenju i vi ne možete to da promijenite zato što je dobar sa predsjedavajućim Savjeta ministara, govorim hipotetički za ljude iz Federacije. U kojoj to zemlji ne može iz Parlamenta da se izglasa nepovjerenje i o kojoj parlamentarnoj većini govorite ako on ne može da pokrene ovdje smjenu pojedinih iz Savjeta ministara. To je štetno za interese RS-a kolege, a pogubno za parlamentarnu demokratiju. Vjerovatno ste to razmislili duboko kad ste predlagali svoj Izborni zakon u kome, vidjeli ste, od Ustavnog suda tražite da bude zakonodavac jer dodajete članove, ne mijanjate ih. Smatrate da Ustavni sud može da briše član u zakonu. Ustavni sud nije zakonodavac, on ne može da briše članove, nemojte od njega to da radite, to je štetno po ovaj Parlament jer stavljate Ustavni sud iznad ovog Parlamenta, a štetno je i za RS. Hvala.
Replika, poslanik Drago Kalabić. Izvolite.
Zahvaljujem predsjedavajući. Pa, dužan sam, s obzirom da gospodin Božo Ljubić nije predsjedavao iz opravdanih razloga, ja sam predsjedavao sjednicom ove Komisije, vidjeli ste izvještaj, ali želim da napomenem da su u radu te Komisije i u njenim procedurama sasvim uredno učestvovali predstavnici SDA i SDS-a, podržali njen rad i učestvovali u skladu sa procedurama. Sve ono što sleduje, to znači dali legitimitet cijeloj toj priči, što je u potpunom neskladu sa ovim što sada pričaju. Ako je to neustavno onda u tome ne učestvujete, u neustavnoj ...
Znači Komisija za izbor i imenovanje je bila jednoglasna. ____________(?) Nije. Nije.
Ja govorim o učešću, znači učešćem u radu, jer je u potpunom neskladu bilo učešće u radu i neustavna priča. Ja o tome govorim, ali naravno svi vjeruju da je ovo sasvim uredna i zakonita i legalna procedura. Nemam pravo u ime budućeg ministra da to kažem, ali na pitanje vezano za ovo, jer uvodimo, pored svega što smo uveli sad uvodimo i kuglu u ovaj Parlament u smislu šta će biti ako bude, i čovjek je sasvim logično odgovorio – ako Ustavni sud odluči, bilo kako odluči, ja ne mislim ni jednog sekunda raditi protiv Ustavnog suda. To je sasvim logičan odgovor i normalan i ljudski, što se tiče toga. Jer pored prizivanja ovog Parlamenta, prizivanja okupatora, imperatora, prizivanja stranaca loših namjera, ne znam ni ja čega sve, sad prizivamo centre moći van ovog Parlamenta da biraju izvršnu vlast. Što neko reče – u cijelom svijetu je ili tako jeste ili je intencija da Parlament isključivo voljom većine to rješava. Ovdje se traži da bude po diktaturi manjine, ako ne može, a naravno vidjelo se na glasanju da ne može u ovom Parlamentu, sad se tom diktaturom priziva neki centar moći da radi nešto a što nije njegov posao. Ovdje se traži da Ustavni sud odlučuje ko će biti ministar ko neće i da Ustavni sud odlučuje kakav će biti sastav Vijeća ministara. Znamo kako se nazivaju zemlje i kako su prošle koje su to 27 tako radile. Ali znajući ko je koga poslao u Ustavni sud, to je logičan slijed događaja šta se očekuje od onih koje pošaljete sa zadatkom. Ali bojim se da to nije dobro, mi smo dobronamjerni tu, mi mislimo da ovaj Parlament, i nama se ne sviđa uvijek odluka većina kao što je to maloprije bilo, pa šta, idemo dalje, ona je ta koja na neki način bi trebala da odlučuje, a sve drugo, jer mislimo da je sve urađeno u skladu sa, kao što je jutros sasvim legalno i legitimno Komisija radila svoj posao u skladu sa procedurama i niko nije pravio nikakvu opstrukciju ni bilo šta drugo. Naravno, ponavljam, rezultat je bio pet, kao što ste vidjeli, za, čini mi se tri protiv i dva suzdržana, da ne bi neko mislio da sam manipulisao rezultatom. Zahvaljujem.
Poslanica Dušanka Majkić, replika. Izvolite.
Hoću da kažem da je Savjet ministara se sastavljao od lica koje predlažu političke partije koju čine većinu, i to ništa nije neobično. SDS, evo više nije većina, i to je stvar koju moramo da konstatujemo, iako je to teško prihvatiti to je sad istina. SDS nije većina i zbog toga ne mogu biti, na drugi način uticati na ovaj izbor. Ovdje bi sad trebalo odluku da donese, znači većina koju ćemo vidjeti, vidimo da je, kako je bilo glasanje u izvještaju Komisije. Mislim da nije korektno sad vraćati se na to. Znači, Ustavni sud, očekivati je da će Ustavni sud donijeti odluku kojom se očekuje da će poništiti odluku Doma i vratiti to, stare ministre i zamjenike ministara, nije realno i time bi se oduzela ključna uloga u ovom Parlamentu. To znači da više nikad ne bi mogao nikoga smijeniti ni imenovati novog. Dakle to je, zaista okolnost na koju ne treba mnogo računati, i mislim da to ste svjesni i vi u SDS-u, i da bi trebalo zaboraviti na taj način da ... Znači, postoji neka nova većina koja je donijela i ovo mišljenje o imenovanju ministra i zamjenika ministara. Ja ću vam samo da kažem to da nije korektno prema ljudima koji danas cijeli dan sjede ovdje i čekaju da konačno budu imenovani i ja zaista želim da pozdravim i gospodina Borisa Tučića koji je donedavno bio savjetnik predsjednika Vlade za evropske integracije i gospodina Miladina Dragičevića koji je bio ministar za ljudska prava i izbjeglice u Vladi RS-a, a i nama poznatog Živka Marjanca koji je bio već zamjenik ministra odbrane. Dakle, okončajmo ovu raspravu i završimo, zaista degutantno je svaki dalji razgovor na ovu temu.
Replika, poslanica Aleksandra Pandurević. Izvolite.
Zahvaljujem se uvaženi predsjedavajući. Član 15. Savjeta ministara jasno kaže – predsjedavajući Savjeta ministara može pokrenuti postupak za smjenu ministra i zamjenika. Ako Parlamentarna skupština donese odluku o potvrdi smjene ministra ili zamjenika ministra predsjedavajući Savjeta ministara dužan je u skladu sa postupkom predviđenim članom 10. ovog zakona imenovati novog ministra. Mi ovu prvu odluku predsjedavajućeg Savjeta ministara nikada nismo dobili. I kada se ovdje glasalo o smjenama ministara, mi nismo sporili, postoje ruke, jedino što smo tražili jeste da se poštuje Zakon o Savjetu ministara i da dobijemo ono što se zove odluka predsjedavajućeg Savjeta ministara. Naše zakonsko ustavno pravo je da se žalimo na neki akt za koji smatramo da je nezakonit i neustavan. Ja vjerujem da ste vi to mogli uraditi u skladu sa zakonom i vjerujem da neko ovdje namjerno to nije uradio u skladu sa zakonom, a znate zašto, da bi produbio krizu. I ne 28 krivim možda čak tu ni vas iz SNSD-a, predsjedavajući Savjeta ministara je odlično znao kako je smijenio ministre i donio odluku o smjeni ministara iz reda SDA. Trebao nam je samo identičnu odluku poslati. On to iz nekog razloga nije htio. A ako to dovedemo u kontekst rješavanja presude Sejdić-Finci i ono što se dešavalo nekidan u Briselu sasvim nam je jasno da ovdje postoje snage u ovoj zemlji koje samo žele da prodube krizu, a koje su nažalost vas iz SNSD-a izmanipulisale. Što se tiče Zakona o carinskoj tarifi, uvaženi gospodine Živkoviću, Vi to bolje od mene bi trebalo da znate, da Savjet ministara sve odluke koje imaju izvršni karakter, koje ne idu u ovaj Parlament, zato je potreban glas jednog srpskog ministra. Mi vjerujemo našem ministru Šaroviću, ja vjerujem da vi imate razlog da ne vjerujete gospodinu Špiriću, jer se ja sjećam i kad je ovaj Parlament potvrđivao i mijenjao carinske tarife, svi se mi sjećamo ovdje afere ... iz Brčkog kome je Savjet ministara davao ogroman novac preko, to su bile desetine miliona maraka, čini mi se, za neke podsticaje, pa je onda ovaj Parlament i vaši poslanici su mi davali izjave, tad sam radila kao novinar, da je riječ o kriminalnom zahtjevu, pa je data dozvola za uvoz 50.000 tona šećera nerafinisanog bez carine, to ste vi omogućili, i data je mogućnost Savjetu ministara, na čijem čelu se tad nalazio gospodin Nikola Špirić, da produžava te odluke i on ih je produžio još dva puta. I od tog je jedno privatno preduzeće steklo enormnu materijalnu dobit. O čemu pričamo? Mislim da uopšte nemate u tom slučaju moralno pravo da pričate o takvim stvarima, jer ste vi tad omogućili određen zakonom pokriven kriminal. I dalje ...
Vrijeme isteklo.
Dobro, evo isoštovat ću.
Repliku ima zamjenk predsjedavajućeg Milorad Živković. Izvolite.
Zahvaljujem. Očigledno je da čitate, ali ne čitate dovoljno i čitate površno. Savjet ministara kad donosi odluke to predsjedavajući i dva zamjenika donose odluke. U Zakonu o carinskim tarifama, koji ste vi usvojili sa 5 glasova SDS-a, je data mogućnost da to radi Savjet ministara gdje, kad to pročitate, znate da oni mogu preglasavanjem donijeti odluke, gdje se preglasaju svi članovi Savjeta ministara. Znači, ja poslije ovoga što sam rekao, sa Vama na bilo kojoj TV emisiji, izvadite papire ja ću izvaditi papire, ako budete Vi u pravu, ja ću priznati da ste u pravu. Ali, molim Vas da ustanete i da kažete da sam ja u pravu. Druga stvar, kada se tiče ovdje bilo koje odluke koju je Parlament donio, vi znate da te odluke mogu da se donesu na ovaj i na onaj način, a izvršavanje tih odluka neka podliježu sa provjerom izvršni organi i nadležni organi da li je bilo zloupotrebe. Vi ste tu mogućnost da ovaj Parlament donese odluku prebacili u Savjet ministara. Ja više ni jednu odluku nisam vidio, nikada, ni jednu. Sve su odluke u Savjetu ministara. Zašto smo to uradili? Zašto ja i vi nismo raspravljali ravnopravno o toj odluci. Vi ste od ovog Parlamenta napravili kokošarnik. Druga stvar, govorim o Zakonu o Savjetu ministara, evo kolega Džaferović je izvrstan pravnik, ja ga tumačim na način ... 29
nije uključen mikrofon
Pa dobro, da li se sumnja. U Zakonu postoje pozitivne odredbe gdje neko može nešto da pokrene, u ovom slučaju Savjet ministara može da pokrene. Pokažite u Zakonu gdje postoje negativne odredbe, gdje je zabranjeno Parlamentu da to pokrene. Da li se tako može tumačiti Zakon? Znači ne postoji negativna odredba u kome se ovome Parlamentu zabranjuje da pokrene proceduru rekonstrukcije Savjeta ministara, to je dozvoljeno, i mi smo Poslovnikom to uradili. I vi sprečavate ovaj Parlament da to može pokrenuti kad god bude, sutra će neko drugi biti na vlasti, i dajete mogućnost samo Savjetu ministara, odnosno jednom čovjeku, predsjedavajućem Savjeta ministara da to uradi. U kojoj to parlamentarnoj demokratiji postoji? Hvala.
Poslanik Saša Magazinović ima riječ. Izvolite.
Replika kolegici Pandurević. Prije svega da kažem da je i meni žao što gospoda čekaju čitav dan da budu imenovani, ali evo, nije lako postat član Vijeća ministara. ____________(?) To je trnovit put. Trnovit put, jeste. Što se tiče kriminala o kojem govorite, bez da želim spriječiti raspravu o tome, ali mislim da je najbolji put da se riješi to o čemu govorite, da podnesete krivičnu prijavu. A ako to ne učinite onda vi činite krivično djelo, sa svim saznanjima koje imate. I ja bih takođe volio da to ima nekakav epilog koji se tiče pravosudnih institucija, ne to da se dešava na način da se ovdje u Parlamentu ispriča, svak kaže šta ima reći, optuži osnovano ili neosnovano i na tome se završi. Dakle, mislim da je to bolji put. Ali što se tiče ove čitave diskusije, nije baš podmaranje da svaku tačku dnevnog reda iskoristimo u međustranačko prepucavanje. Ima 20 tačaka dnevnog reda, vi i SNSD ćete naći dovoljno prostora da nastavite ovu priču, ali mislim da bi trebali biti dostojanstveni spram tačke dnevnog reda i da dostojanstveno imenujemo ljude u Vijeće ministara, da polože zakletvu, i onda kad oni odu ima 21 tačka dnevnog reda za optuživanje, međusobne uvrede i sve ostalo što ste planirali. Ali dajte da bar malo imamo dostojanstva spram tačke dnevnog reda o kojoj raspravljamo.
Poslanica Milica Marković ima repliku. Izvolite.
Moja replika je upućena gospođici Aleksandri Pandurević na izlaganje u kome ona nas poziva na zakonitost u pogledu imenovanja ili razrješenja članova Vijeća ministara, a pri tom zaboravlja, doduše ona je samo 3 godine u ovom Parlamentu, pri tom zaboravlja da je 30 imenovanje, odnosno sastavljanje Vijeća ministara, kako zakonska tako i politička odluka. Danas ministri i zamjenici ministra, kad budu imenovani uz ovu skupštinsku većinu naravno pod uslovom da ona postoji s obzirom na prethodno glasanje, sutra se promijeni skupštinska većina oni više nisu ministri u Vijeću ministara. Da li je to vama jasno? A vi ste pozivate na ustavnost, na neke velike zakone, na ovo, na ono. A s druge strane da vam kažem, evo u roku od dva do tri sata se pokazalo vaša dosljednost, principijelnost i ta nekakva zakonitost na koju se vi pozivate, da na prethodnoj tački vas apsolutno ne zanima šta će reći Ustavni sud, recimo u naredna dva, tri mjeseca, nego daj zakon takav kakav mi želimo, a sad se pozivate na to da mi svi čekamo šta će reći Ustavni sud na jednu, da kažemo, i političku i zakonitu odluku ovog Parlamenta. Vi ste danas svojim ponašanjem i prethodnih dana zgazili i bacili pod noge zakone RS-a, i Izborni zakon i Zakon o teritorijalnoj organizaciji u RS-u. Prenosite nadležnost, pored nas živih i ostalih iz RS-a, ali samo zato što imate 5 glasova i dovoljno vam je sa tih 5 glasova da prenosite nadležnost sa RS-a na BiH u pogledu carinskih tarifa. I vi pričate, pa za RS je dobro i korisno da vi odete u opoziciju. I za nju je bilo korisno i dobro kad su vas glasači 2006. godine poslali u opoziciju, i opet će vas poslati iduće godine. Vi pričate o zakonitosti, a radite direktno protiv RS- a iz koje dolazite. Evo, na ovim primjerima danas ste potvrdili to, a kod carinskih tarifa ste na prvi način pokazali. I treba da se klonite ovakvih rasprava i da se ne eksponirate u ovom dijelu, ali vi naravno sve što više govorite govorite o sebi i pričate i pokazujete primjerima da vi ne prezate ni od, da zgazite zakone RS-a i Ustav RS-a i da preneste nadležnost samo nek ste vi u foteljama. I ko zna kakva bi situacija bila 2014. godine kad biste slučajno na koji način došli u vlast, ali nećete doći sigurno. Kakva bi to sitaucija bila kad bi vi branili interese RS-a ovdje sami? Tužna i žalosna i opasna, na kraju krajeva kao što je bila i do 2006. godine.
Poslanik Boško Tomić, replika. Izvolite.
Hvala lijepo. Pa, dozvolite da prije svega i ja kažem nekoliko riječi izazvan pojedincima koji, ja bih zamolio da umirite gospodu kad se govori, nemoguće je ne replicirati na pojedine ljude iz SDS-a koji pokušavaju na svaki način da u jednom svečanom dijelu kada se imenuju ljudi na funkcije da i to napravimo od toga što je moguće veću lakrdiju, a to nema nikakvog smisla. Gospodin Tučić, Dragičević i Marjanac su izabrani ljudi od strane svojih političkih partija, dolaze iz SNSD-a, iz socijalističke partije, onaj kadar koji je najprobraniji, onaj kadar koji objektivno može da da dobre rezultate. I umjesto da damo šansu ljudima i da kažemo ovdje prije polaganja zakletve da ćemo pratiti njihov rad. A opozicija može to da sad kaže imenujte, pa ćemo pratiti njihov rad pa ćemo ih kritikovati. Ljudi nisu položili ni zakletvu, nisu ništa, vi već držite pridiku kako to nije u skladu sa zakonom. Što vi više mi grešaka pravimo, i nisu u skladu sa zakonom, to je bolje za vas, lakše ćete dobiti to na sudu Ustavnom ako bude išlo u tu proceduru. Ali kako ćete, opet morate doći pred ovaj Parlament i od Parlamenta tražiti tu većinu. Obzirom da te većine nemate morate se s tim pomiriti, jedino ne znam da li će neko u ime vas tražiti zaštitu nacionalnog vitalnog interesa, pa to još niste isprobali.
Lazar Prodanović ima repliku. Izvolite. 31
Gospodine predsjedavajući. Očekivao sam da će se SDS odreći vrlo oštro i decidno briljantnih pravnih ... gospodina Šefika Džaferovića, kao predsjednika Ustavnopravne komisije. Šefik Džaferović kao poslanik SDA ne treba da štiti vaše interese, pa to vam je potpuno nepotrebno. Evo zašto. Šefik je bio i u prethodnom mandatu predsjednik Ustavnopravne komisije, smjenjivali smo PDP-ove zamjenike ministra, nikada ovo nije postavio kao problem. Njegov ministar i zamjenici ministara su smijenjeni u Savjetu ministara, nije ovo postavio kao problem. Kako možete tako biti naivni, ne mogu da vjerujem da ste toliko naivni da mu vjerujete sada da je to, čak nije postavio ni kad smo, s vama smo mi smjenjivali Svena Alkalaja i kao lavovi ste nas huškali protiv Zlatka Lagumdžije, da smijenimo na svaki mogući način. I sada ja ne mogu da vjerujem da li vi mislite da je Šefik naivan čovjek, SDA vaš interes ... A pogledajte ovdje, ja se izvinjavam uvaženom predsjedavajućem Savjetu ministara, neprijatno mi je kad nekada govorim, on je toliko ozbiljan čovjek, da li vi mislite da je gospodin Bevanda Vjekoslav čovjek bez digniteta i da je taj kabinet ništica, da on napiše imenovanje ovog ministra i ovih zamjenika ministara zato što Ustav krši. E to je meni apsolutno nejasno. I gledajte, sad ću vam nešto reći, kad bih ja bio u slučaju vas a bio sam više puta i treba to biti, ja bi se trudio da doskakućem na bijelom konju, trudio bih se, a ne na ragi kao Sančo Pansa. Gledajte, trudite se da makar ako to nije bijeli konjić, da nije bijeli konj da bude konjić. Pa gledajte, imate li digniteta, ali znate šta na bijelom konju vi trčite prema Ministarstvu spoljne trgovine i ekonomskih odnosa. Mi smo donijeli koruptivni Zakon o tarifama. I ne može vas đavo od toga otkačiti, pozicije ministra. Ljudi, o čemu vi govorite? Pa vi se borite samo za vlast, samo za beskrupuloznu i pod svaku moguću cijenu. Znači, vi se samo za to borite, jer da ste časni vi biste rekli – hoćemo da budemo ovih 11 mjeseci opozicija, biće, dakle ministar i zamjenici ministara će biti ... Dakle, trudite se da to, ako ne može biti bijeli konj, bude konjić i da ne bude raga. Hvala.
Poslanik Adnan Bašić ima repliku. Izvolite.
Zahvaljujem gospodine predsjedavajući. Od jutros kako je počela ova sjednica pitam se zašto smo ovako daleko otišli. Ja sam još uvijek najstariji među vama, tako je sudbina odredila. I ponekad se mislim da li se nalazim u nekom razredu srednje škole otprilike ili na jednom ovako visokom mjestu, koje treba da zakonodavno upravlja jednom državom. Ja razumijem zbog čega je sve ovo počelo i svi mi vrlo dobro znamo šta je uzrok, ali ove posljedice prešle su neke granice. Molim vas, svi vi vrlo dobro znate, pratite sve medije i printane i elektronske, kada bi upotrijebio vokabular, koje sve prefikse nam daje naš narod iza koga se kunemo da stojimo, onda bi bio najgori uličar i toga bi me bilo stid. Da je prenos televizijski danas bio ove mučne i teške sjednice, evo vidite kako se nastavlja, šta mislite kakav je utisak stekao taj isti narod o nama. Ja molim i SNSD i SDS nemojte nas uvlačiti u svoje međusobne političke sukobe koji polako prerastaju u otvoreni rat, a ovo služi kao arena za obračun. Nemojte molim vas, nađite malo kompromisa, maloprije je čini mi se Saša rekao ili neko, dajte malo spustite se na zemlju. Dajte da raspravljamo o onome što moramo da radimo, što nam je obaveza i posao. A ako nam je 32 obaveza i posao da skoro četiri sata utvrđujemo samo jednu tačku dnevnog reda, onda nešto nije uredu sa nama svima. Molim vas spustite tenzije, molim vas. Hvala lijepo.
Poslanik Borislav Bojić ima repliku. Izvolite.
Obzirom na kanonadu svega onoga što se večeras čulo od strane SNSD-a zaista je besmisleno da se ne kaže bar nešto. Očito je gospodo iz SNSD-a da ste se zaista prepali. Čuj molim te, konstatacija kaže vi se borite za vlast. A ovdje sjede trojica kandidata budućih ministara i zamjenika ko na Ljubinom grobu dok se čuje puška položaj neće pasti i čekaju da budu imenovani u Savjetu ministara, a mi se kao borimo za vlast. Koju vlast čovječe, Lazare, o čemu pričaš čovječe? Mislim, kakva, koja je to, koja vlast.
nije uključen mikrofon
Dakle, pitanje je procedura. Pa naravno mi ukazujemo samo na proceduru, vi imenujete ljudi, ovo su vaši predstavnici, nisu predstavnici SDS-a. Samo da znate, ne znam da li je neko od njih bio nekada u SDS-u, nije ni bitno, ali ovo su kandidati SNSD-a i Socijalističke partije koji se bore za vlast, i potpuno je logično. ____________(?) [[nije uključen mikrofon]] Da, svi mi koji sjedimo u ovoj sali gledamo da našim političkim programima, našim ciljevima dođemo u poziciju, te da vršimo vlast u interesu naroda. Za koji đavo smo mi ovdje osim za, ja ne znam. Ako vi niste za to da vršite vlast, pa nemojte ljudi, slobodno prepustite, mi to znamo bolje od vas pet puta. Dakle, jednostavno nemate potrebe da se toliko. Gospođica Pandurević obavi jednu diskusiju i pojavi se deset replika. Od čega? Od svega onoga čega se vi prisjećate, ne znam ni ja na koji način, pa se prisjećate svega onoga što ste nevaljalo činili u prošlosti kako biste eto to pa pripisali SDS-u. A SDS je dostojanstvena politička partija koja dostojanstveno radi svoj posao. A o tome koliko ko zna, gospodine Živkoviću, pokazalo se na kraju cijele ove manipulacije koju ste Vi danas ovdje imali s cijele predstave, vidjeli ste kako vam je Vaš prijedlog na kraju prošao. Dakle, polako, vrijeme je pred nama. Taman da ste najbolji na svijetu dođe vrijeme promjena, dođe vrijeme da promijeni i bićete promijenjeni. Sjećam se ja visoke podrške lideru SNSD-a sa preko 57%, a sad u Nezavisnim novinama možete da pročitate da je to 17%. Da, da, tu se nalazi odprilike status SNSD-a. Naravno, ne brinite vi se, sigurni budite da će do promjena doći, ja sam u to potpuno uvjeren. Nema ni jednog jedinog razloga da do promjena ne dođe. S obzirom da je vrijeme kratko biće prilike da mi još malo popričamo na temu SNSD i SDS u ovim sitnim satima ... 33
Zahvaljujem gospodinu Bojiću.
jer smo mi navikli da u sitnim satima raspravljamo sa vama o krupnim političkim pitanjima, a o tarifama i ostalom, biće sad evo prilike poslije sljedećih replika pa da i to pitanje objasnimo.
Ako sam dobro shvatio kolega Lozančiću, Vi imate poslovničku, onda imate prednost. Izvolite.
Zahvaljujem gospodine predsjedatelju. Sukladno članku 70. Poslovnika ukazujem na povredu članka 71. Poslovnika, jer ni jedan od prethodnika u dosadašnjoj raspravi nije riječi progovorio o točci dnevnog reda o kojoj se raspravlja. Gospodin Džaferović je govorio o protekloj sjednici na kojoj se nešto raspravlja i donose neke odluke. Svi ostali su govorili uglavnom o političkim neslaganjima između nekih stranaka, a mi točku dnevnog reda imamo – Potvrđivanje Odluke predsjedatelja Vijeća ministara BiH o imenovanju ministra i zamjenika ministara u Vijeću ministara. I sve što je do sad bilo bilo je izvan ove točke dnevnog reda. I uvaženom gospodinu Džaferoviću i to vrlo smišljeno, ali vrlo izvan dnevnog reda. I pošto je očigledno tako, nemam volje, neću ja odgovarati ni na čije replike, znači ja vas pozivam, znači da upozorite sve, a pošto ću vrlo kratko reći i o ovoj točci u okviru ovog vremena koje mi ostaje. Gospodin predsjedatelj Vijeća ministara nije kriv što je u Vijeću ministara nastala praznina koja se tiče pozicije jednog ministra i dva zamjenika ministra. Gospodine predsjedatelju ja Vam čestitam što ste u vrlo kratkom roku, ono što je do Vas, učinili da danas imamo ovu odluku na raspolaganju i na raspravi ovdje i ja vjerujem i na potvrđivanju. A oni kojima je cilj da imaju krizu i da je produbljuju učiniće vjerovatno sve da bude još više šupljina u Vijeću ministara. Ja se nadam da, evo, oni koji ozbiljno žele omogućiti Vijeću ministara da izvršava svoje ustavne obveze da će omogućiti da radite u punom kapacitetu sa Vijeće ministara. Hvala lijepo.
Ovo o čemu ste Vi govorili kolega Lozančić ja sam, ako uzmemo stenogram, najmanje 10 puta od jutros upozoravao na te stvari, međutim poslanici su tu i oni nažalost znaju kako izgleda da zaobiđu i poslovničke odredbe i da diskutuju i o onome što nije dnevni red, ali mislim da je Vaš apel sasvim uredu, iako gledajući i unazad ne samo ovaj mandat već i prethodne, znamo jako dobro da kada su u pitanju imenovanja ministara i zamjenika ministara da su tu uvijek bile široke rasprave koje baš nisu uvijek bile u skladu s dnevnim redom. Poslanik Slavko Jovičić ima repliku. Izvolite.
Hvala gospodine predsjedavajući. 34 Znate kako se ovdje počinje diskusija, nisam mislio da se javim, ali evo javio sam se. Znate kako je ono najbolje, čuj nisam mislio a javio sam se. Javio sam se i hvala gospodinu Bojiću zato što sam se dostojanstveno prepao. Čuj dostojanstveno se prepao neko iz SNSD-a. Kada je to bilo? Kad je to bilo? Druga stvar, gospodin Džaferović je jedan od najstarijih poslanika u ovom Parlamentu, zajedno sa gospodinom Živkovićem. Pa, gospodine Džaferoviću, svrstavajući se i podržavajući SDS Vi pravite blokadu institucija BiH. ____________(?) [[nije uključen mikrofon]] Gdje ode sad, baš hoću ... prijatelj, da mu kažem.
Kolega Sokoloviću, pokušajte bez dobacivanja.
Pavite blokadu institucija BiH. Ako vam to odgovara ...
Kolega Jovičiću vratite se tački dnevnog reda. Evo, i kolege pokušavaju da pozivaju da usmjerimo raspravu i da koliko god je moguće. Tačka dnevnog reda, jasno šta je. Izvolite.
Evo, vi ste iz SDP-a mogli da napravite najbolju stvar, da ne slušate uopšte SDS i SDA i da ljudi polože zakletvu prije dva sata, i da ne zasijedate tamo i ovdje nas maltretirate dva sata. Vi ste to najbolje, imamo li parlamentarnu većinu sa vama. SNSD odlučuje i SDP i naši prijatelji iz Stranke za budućnost, iz HDZ-ova obadva, izglasamo to i završeno. Ne pitamo SDS i SDA, šta se oni pitaju. Kad nekad stvore većinu onda se SNSD neće ništa pitati. Dostojanstveno smo se prepali, baš, najbolji termin koji sam do sad čuo za sedam godina. Čuj dostojanstveno sam se prepao. Pa nisam prepao kad su me pet puta vodili na strijeljanje, da se sad bojim nečega što biramo ovdje i što dajem podršku predsjedavajućem Savjeta ministara koji je korektno sve uradio, sve korektno. Bravo gospodine predsjedavajući i još se ja u svoje lično ime zahvaljujem. I vas trojica hajte se pripremite da polažete zakletvu, gdje su one cure da vas izvedu tamo i da vam čestitam, da završimo proceduru, šta slušate SDS i SDA. Pa sa njima je BiH propala, propašće sve. Daj da počnete raditi.
nije uključen mikrofon
Kolega Babalj, nemojte s mjesta. Kolega Kalabić ima riječ. Izvolite, replika.
Zahvaljujem gospodine predsjedavajući. 35 Potpuno razumijem upozorenja i pokušat ću se toga i držati s obzirom da je tačka dnevnog reda izbor ovih ljudi. Očita je namjera da se nad njihov izbor navuče neka sjena koja ne stoji i koja nije utemeljena nigdje i mislim da je bilo potpuno bezrazložno da se to dovodi u bilo kakvu vezu nakon njihovih stavova i danas i svega onoga što imamo ovdje kao volju i spremnost, znači za njihov izbor. Ja jedino što mogu postaviti kao pitanje, poštujući institucije i sve ostalo, da li je neko spreman sjesti u fotelju mimo odluke ovog Parlamenta? Evo, i to danas da čujem da li postoje ljudi u ovoj zemlji koji su spremni vršiti vlast, a da nemaju političku podršku parlamentarne većine. Da li će odluka Ustavnog suda, sa kojom ja nemam nikakav problem jer ih je bilo i biće ih na stotine, takve su kakve su, da li će ta odluka biti podloga nekome da ovdje kaže – vi me ne zanimate, ja sam od danas vlast u ovoj zemlji, ne interesuje me da li imam većinu ili nema i da li me ko podržava ili ne podržava? Evo ja to sad javno pitam. O tome se radi, gospodine Bojiću. Jeste borba za vlast, ali kojim sredstvima? Valjda ovaj Parlament treba da pošalje poruku da borba za vlast treba da bude legalnim, legitimnim i demokratskim sredstvima i moralnim sredstvima, a ne svim sredstvima. Zato kažem, postoji li osoba koja je spremna da na osnovu neke odluke van ovog Parlamenta sjedne u fotelju vrlo važnu i značajnu. Zna se kako se dolazi do pozicija i mislim da mi trebamo ovo danas ispoštovati i završiti. Ono jedino što me sad živo interesuje, u narednih 11 mjeseci da li će gospodin Šefik Džaferović svoje pravno znanje potrošiti, o kojem neću izreći svoj sud do kraja, trošeći se na ove priče iz SDS-a. Oni su potrošili mnogo veće autoritete i skroz ih, na neki način, degradirali u pravnom smislu, živo me sad interesuje kako ćete Vi proći u ovoj sad zaštiti na čelu ovog pravnog tima na kojeg ste se stavili, evo u narednom periodu. A neću da donosim svoj sud, eto čisto me interesuje kako će to sve završiti.
Poslanik Darko Babalj, replika. Izvolite.
Sad bi mi ovdje trebali biti dostojanstveni i imati neki dignitet. Sad sam ustajao da povjerim da li su ova djeca iz ove srednje ili osnovne škole otišla i drago mi je da su otišla, jer da su danas sve ovo čuli od nas mislim da bi donijeli zaključak da ovo nije Parlament BiH, najveći zakonodavni organ, nego da je jedno veliko životinjsko carstvo. To životinjsko carstvo ...
Kolega Babalj.
To životinjsko carstvo ...
Kolega Babalj, prvo ste se udaljili od dnevnog reda, a drugo izrekli ste jednu ocjenu koju ne može ni jedan poslanik prihvatiti ovdje u Parlamentu uključujući i Vaše kolege. Dajem 5 minuta pauze da se malo svi ohladimo.
Ovo, predsjedavajući, mogu li ja ... [[PAUZA]] 36
Dame i gospodo poslanici molim vas da zauzmete svoja mjesta, nastavljamo sa radom po ovoj tački dnevnog reda. Kolega Babalj, evo imali smo jedan kraći razgovor i na hodniku, ja bih Vas zamolio da u jednom dostojanstvenom tonu nastavite diskusiju, iskažete na korektan način svoje mišljenje.
Naravno. Vi mene niste pustili da završim i vjerovatno ne bi prekinuli sjednicu da ste me čuli šta sam htio da kažem. Ja uopšte nisam mislio ni rekao, kada sam spomenuo životinjsko carstvo, ja sam samo želio da svima nama kažem, da smo mi danas, evo sada uzet ćemo stenogram, ja ću to spremiti slijedeći put. Gospodin Prodanović je spominjao konjiće i rage.
Možemo li molim Vas ...
Ali ne, ja sam to, znači pa gospodin Živković je rekao da smo kokošarnik, gospodin Kalabić stalno govori kako smo lavovi, orlovi i vrane, gospodin jazavci. Znači, ako to nije životinjsko carstvo, ja onda ne znam šta je. Hvala.
Replika, poslanik Mladen Bosić. Izvolite. Ostale ću pozvati da saslušaju kolegu Bosića. Odustao Darko Babalj. Izvolite.
Pa ja bih također pozvao na smirivanje ovdje atmosfere. Zači, pozvao bih na dostojanstvenu raspravu, na raspravu činjenicama, ne vrijeđanjiem, bez obzira da li su činjenice loše i ne sviđaju nam se ili neki stavovi drukčiji od naših trebali bi da se ne vrijeđamo, a ovdje je to postala praksa. Ja ću se truditi da, i trudio sam se da ne vrijeđam nikoga, bez obzira šta vam se ne sviđa ono što kažem. Ali, to na neki način više govori o onima koji imaju takav vokabular i oni koji stalno pokušavaju da dignu tenzije ličnim uvredama i na neprimjeren način u ovom Parlamentu. Ja vas molim, da vi shvatite da smo mi opozicija. Klub SDS-a je opozicija u ovom Parlamentu, a vi se ponašate kao da smo mi pozicijija a vi opozicija. Na jednu diskusiju naše poslanice ili poslanika javlja se vas 10 za repliku i za diskusiju. Pa naš posao je da kritikujemo ono što vi radite. I mi to radimo. Vi nama pravite uslugu. To je dobro, vi nama dajete politički prostor da mi više pričamo i imamo mnogo više tema da kažemo. Ali treba imati neki nivo dostojanstva ovdje. Ovdje ja ne mogu očekivati da neki ljudi promjene svoj stil i svoj način, evo da ne kažem, možda čak i obrazovanje i kulturu koju imaju. Ali bi trebali i Vi, predsjedavajući, da češće upotrebljavate, kao što ste ovdje upotrijebili u pola rečenice za gospodina Babalja, trebali bi da imate isti aršin prema svima. Znači ja pozivam da se nađe neki minimum uljudne diskusije ovdje. Neka to budu činjenice, neka to budu mišljenja, ali da ne bude vrijeđanja. 37
Nema tog predsjedavajućeg na ovoj planeti, koji nama može pomoći, ako svi zajedno ne shvatimo svoju ulogu i ne budemo radili u skladu s Poslovnikom. Beriz Belkić, poslanik ima riječ. Izvolite.
Evo, desetak-dvanaest replika itd., čitava serija skečeva i sličnih stvari. Dakle, ja ću ovu priliku, jedne u nizu prekompozicija, kako se u parlamentarnoj većini ovo sve naziva, Vijeća ministara iskoristiti za jednu ocjenu učinka ove vlasti u protekle tri godine. Dakle, u direktnoj je vezi sa ovom temom. Naravno, na dostojanstven način. Kada je preuzimana vlast od strane izbornih pobjednika u ovoj sali su najavljene programske koalicije, najavljen je novi duh i najavljeno ...
Mi ćemo imati izvještaj o radu, gospodin Belkiću, Vijeća ministara.
Ja Vam predlažem da ne ulazite sa mnom u ovakvu vrstu razgovora, jer ću Vam nešto reći što ...
Ja i ne planiram ulaziti ni u kakavu vrstu diskusije, čisto, cijeli dan upozoravam da se držimo dnevnog reda, i Vi ste na to pledirali, pa baš zbog toga.
Pa nemojte onda, onda mi dozvolite, ja se držim dnevnog reda. Dakle, ova današnja u nizu prekompozicija ove vlasti je prilika da se kaže da ste tri godine potrošili i ništa učinili niste i da ćete to uraditi i ovu slijedeću godinu. To želim da vam kažem. I ovo je prilika da građani ove zemlje čuju. Vi mislite da će se ljudi zabavljati s ovim što mi danas radimo. Znaju ljudi šta se dešava. Mi smo upozoravali da će mandat 2006.-2010. po dobru se spominjati. Pogledajte statistike, pogledajte podatke pa ćete vidjeti. Uozbiljite se ljudi i pokušajte ovu zadnju godinu barem nešto uraditi. Naravno, mi ćemo biti suzdržani, to je vaš posao. A meni je drago da ima pojačanja u opoziciji. Do sada smo bili praktično sami, ali evo, u posljednje vrijeme ima i novih ljudi itd. Hvala.
Poslanik Šefik Džaferović ima repliku. Izvolite.
Gospodine predsjedavajući, poštovane dame i gospodo. Neću ja, dakle, dugo. Ja namjerno nisam htio da repliciram nakon pojedinačnih diskusija. Ovdje se mnogo puta nakon moje diskusije pominjalo moje ime u mnogim diskusijama. Ja sam 38 ustao sada nevezano za bilo koju diskusiju da odbacim sve te insinuacije i da zamolim kolege da vodimo računa o dignitetu svih nas ovdje u Parlamentu. I kada diskutirmo, kada govorimo, da onda ne upućujemo tako jednostavno i tako olako kvalifikacije prema ljudima, pa makar to bilo i u žaru političke borbe. Mislim da neki minimum treba da postoji. Ja sam ovdje svojim punim kapacitetom u funkciji države BiH i ja ću bez obzira na prigovore uvijek govoriti ono što mislim u ovom Parlamentu, bez obzira na koga se to i u kojoj situaciji odnosilo. Danas je to ovako, sutra je to onako, preksutra je to u odnosu na nekog drugog, ali vas molim da se poštujemo i da dozvolimo jedni drugima, bez uvreda i bez vrijeđanja, da slobodno iznosimo ono što mislimo. Smisao moje diskusije nije bio da bilo koga štitim, niti ja to mogu. Smisao moje diskusije je da kažem da postoji pravo na parlamentarnu većinu, ali parlamentarna većina, jer je to jednako važno za demokratiju, mora poštovati proceduru. Ja sam samo o tome govorio. I vidjet ćete da ću i u toku nastavka ove sjednice govoriti o tim stvarima. Hvala vam lijepo.
Poslanik Mladen Bosić ima diskusiju. Izvolite.
Pa, ova tačka dnevnog reda je sasvim normalna tačka dnevnog reda. Mnogo puta su se mijenjale skupštinske većine ovdje, nažalost. Puno puta će se ovdje u Parlamentu raspravljati o novim sazivima Savjeta ministra. To ništa nije neobično, ništa nije novo. I, ja moram samo da kažem da bi to trebalo da bude u skladu sa zakonom i propisma. Ono što mi tvrdimo je da nije ispoštovana zakonska procedura prilikom smjene ministara i dva zamjenika iz SDS-a. Naše pravo je, odnosno tih ljudi koji tvrde da su nezakonito smijenjeni, jer nije SDS uložila apelaciju Ustavnom sudu nego oni lično, a mi stojimo iza njihove apelacije i podržavamo ih u tome, naše pravo je da podržavamo ljude koji traže pravdu u institucijama gdje je to propisano. Kao što ste vi tražili po drugim osnovama razne intervencije i apelacije ispred SNSD-a, odnosno aktuelne vlasti od Suda BiH, tako smo i mi tražili, odnosno ovi ljudi su tražili od Ustavnog suda. Mi smo vas upozorili da Ustavni sud može donijeti odluku koja će iskomplikovati ovu situaciju. Vi ignorišete to i pokušavate što prije završiti ovu proceduru. I to je situacija u kojoj se nalazimo. Naše je da vas upozorimo, naše je da vam kažemo o čemu se radi, kakva je mogućnost, šta će se desiti, a vaše je da donosite odluke. Drugo, pitanje skupštinske većine, mi smo opozicija. I sudeći po tome kako vi reagujete na naše diskusije očigledno smo dobra opozicija i zadovoljni smo kakva smo opozicija, jer to je naš posao. Naš posao nije da hvalimo rad vlade i vlasti. Naš posao je da kritikujemo. I mi to radimo dobro. Hvala Bogu, evo i gospodin Belkić je dobio pojačanje i ovi drugi koji su bili u opoziciji, a mi ćemo nastaviti to da radimo. Ja ću se osvrnuti prije svega na nove kandidate, jer to bi trebala da bude priča. Neće im biti lako. Gospodinu Tučiću, kao kandidatu koji treba da bude ministar spoljne trgovine, neće biti lako da zamjeni gospodina Šarovića. I ja mogu da kažem, da ono što sam pročitao iz njegove biografije, a to je sve što znam o čovjeku, da ne vidim da ima kvalifikacije koje bi mogle na adekvatan način da zamijene gospodina Šarovića. To je moja predpostavka. Šta će se pokazati, vidjet ćemo poslije izvjesnog vremena. Da li će gospodin Tučić biti u stanju da se odupre raznim pritiscima raznih lobija kojima je izloženo to ministarstvo, da li će popustiti tamo gdje je branu stavio gospodin Šarović i imao hrabrosti da odbije prijedloge onih moćnih i velikih, to ćemo vidjeti. Neće mu biti lako. Koliko dugo će ostati na tom položaju i to je pitanje u ovom 39 Parlamentu. Ovdje se stvri mijenjaju iz mjeseca u mjesec. Nekoliko puta sam čuo od kolega iz SNSD-a da ako se ne izglasa ono što oni tu traže oni napuštaju skupštinsku većinu. Evo, to je bilo i danas, pa niste napustili. Vjerovatno niste, čim imate kandidate i dalje kao vaš prijedlog. Znači, ovdje je situacija jasna. Predpostavljam, da imate dovoljno ruku da se izglasaju ovi ljudi. Mi očekujemo da se ispravi ono što je bila, što nije bilo u skladu sa zakonom, zato su se naši kandidati i žalili. Problem će nastati ako Ustavni sud donese, potvrdi naše tvrdnje da to nije u skladu sa zakonom. Upozorili smo vas da se to može desiti i da ne žurite sa ovim imenovanjem. Vi ste odlučili da idete do kraja i tu smo gdje smo. Gospodin Marjanac, kao zamjenik ministra odbrane je čovjek koji je bio na tom položaju. Mi nemamo ništa protiv gospodina Marjanca, nadamo se da će raditi dobro posao, jer smo i za gospodina Okolića čuli sve najbolje. Za gospodina Dragičevića imamo problem, što se nas tiče. Svojevremeno je SDS uložila krivičnu prijavu za asvaltiranje puteva u Srebrenici i jedan od četiri prijavljena je i gospodin Dragičević. To je naš odnos prema njegovoj kandidaturi. Mi imamo dokaze, imamo analize da su putevi koji su građeni u Srebrenici, pod hitnom procedurom bez ikakvih tendera, sa aneksima ugovora, pretplaćeni i to po našim analizama, odnosno stručnjaka koje smo mi angažovali, za 900.000 maraka po kilometru. I prijavili smo to, za razliku od gosodina Dodika koji kaže da mu je neko rekao da je Mirko Šarović naručio ubistvo. Mi smo prijavili Tužilaštvu ovaj slučaj i to stoji negdje u ladicama. Šta će biti od toga vidjet ćemo, ali je naše da vam kažemo da to postoji. Prema tome, ja znam da vi imate većinu za ovo, nemamo namjeru da opstruišemo. Dovoljno smo rekli, mislim da ovo što sam ja iznio, da su jasni stavovi. Normalno, mi nećemo glasati za ovaj prijedlog, jer mi smo opozicija. Hvala.
Zamjenik predsjedavajućeg Predstavničkog doma Milorad Živković, replika. Izvolite.
Naravno ovo je tipičan primjer demagogije SDS-a gdje se traži od svih nas da dostojanstveno govorimo o tome a onda se pretvaraju u tužioce i u sudije i napadaju ljude koji su ovdje prošli sve moguće procedure. Demagogija i samo demagogija, usput i vrijeđanje. Kolega Bojiću, kada kažete da se bojite, znate svaki Krajišnik a i mi smo iz tog kraja, kada mu kažete da se bojite, pa čak to bila i Američka ambasada, a to ćemo doći do Zakona izbornog, tu vrijeđate ljude. Vi vrijeđate ljude iz SNSD-a, a vidjećemo na toj tački dnevnog reda ko se boji i ko mora glasati za to. Ova odluka je čista kao sunce i kao suza i želim iz tog razloga da izađem da pričam o njo,j da Ustavni sud ovdje nema šta da radi, osim ako ne dođemo do situacije da se neki dogovaraju odluke o Ustavnom sudu prije nego što dođu na Ustavni sud, čega se strašno bojim. Ako ste kolege iz SDS-a ušli u tu priču da se dogovaraju odluke u Ustavnom sudu onda smo ušli u veoma opasan teren. I rekao sam zašto mislim da nema ništa gore za parlamentarnu demokratiju, ako iz ovog Parlamenta se ... mogućnost da se vrši rekonstrukcija Savjeta ministara. Mislim da samo činjenica da je gospodin Šarović radio protiv interesa RS-a i da će nesporno gospodin Tučić raditi u interesima Republike je dovoljna da se izvrši zamjena. Samo ta činjenica je dovoljna, a sve ostalo će doći ja se nadam u ovih 11 mjeseci na vidjelo, ko je kako radio i ko će raditi bolje. Hvala. 40
Za repliku se prijavila poslanica Azra Hadžiahmetović. Izvolite.
Ja mogu razumjeti da se ovdje govori o interesima dijelova BiH, ali evo imam potrebu da vas podsjetim ovo je državni Parlament. Tačka dnevnog reda je imenovanje ministara, odnosno zamjenika u Vijeću ministara BiH. I molim vas da nas poštedite ovdje čuvara interesa posebnih dijelova BiH, ma o kom dijelu da se radi. Državni Parlament, da li ovdje postoji interes BiH, gospodine Živkoviću? Izvinjavam se što se Vama referiram, Vi ste zadnji diskutovali, ali nije Vaša diskusija danas bila jedina koja se pozivala na interes RS-a i čuvare interesa RS-a. Hvala vam.
Dobro. Ja znam da uvažena poslanica Hadžiahmetović, da tako kažemo, nije namjerno, ali čisto radi zapisnika i stenograma, tačan naziv tačke je Potvrđivanje Odluke predsjedavajućeg Vijeća ministara, tako da postoji, da, tako je. Rijeć ima poslanik, Drago Kalabić. Izvolite.
Zahvaljujem predsjedavajući. Narano, iskoristiću priliku da, iako je pitanje upućeno ospodinu Živkoviću, odgovorim na ovo, da nam je to vrlo važno zato što znate kako je Savjet miistara sastavljen i koliko RS mora da da kandidata. I nama nije svejedno za koga rade ti kandidati, a mi nismo od njih tražili da rade protiv nekoga. Ali istovremeno ako mislite da treba da tolerišemo da rade protiv interesa RS-a nikada to nećete dobiti. Nije gospodin Živković tražio ni od jednog ministra da radi protiv interesa BiH, nego je pravio i napravljen je problem onog momenta kada mi imamo pravo da to ocjenjujemo i procjenjemo. Jer i nama smeta kada se u tonu govori o RS-u kao o neprijateljskog teritoriji, jer je to unutar BiH. A ton i asociranje govori da se radi o neprijateljskoj teritoriji, a ja vam govorim pročitajte Zakon i nije nevažno i nije slučajno napisano da su oni iz RS-a i koliko ministara mora. I mi o tome moramo voditi računa i moramo voditi o tome rasprave, bez obzira koliko to kome smetalo. Jedino što je demokratski da vi imate pravo da to kažete da i vama to smeta. Evo, meni to smeta sada da se to na taj način, jer ministri iz RS-a su dužni da vode računa o interesima RS-a, a to ne podrazumjeva nigdje da rade protiv interesa BiH, niti sam ja to čuo danas od ijednog poslanika SNSD-a u ovoj cijeloj priči. I ja ću se osvrnuti na, naravno na tačku dnevnog reda. Pozdravljamo Odluku predsjedavajućeg. Vrijeme je da je realizujemo. Nije našom krivicom, izvinjavam se što je to možda u sitne sate, ovako ipak je to svečani trenutak. RS će danas, bez obzira na se ove dileme, dopiti popunjenu kvotu koja joj pripada. I to je vrlo važno da se u Vijeću ministara i na taj način odlučuje, a ne da se koristi ta praznina za nešto drugo. Naravno, da mislimo da se radi o vrlo kvalitetnim kandidatima, da ih podržavamo i podržaćemo ih danas. Upravo očekujem da novi ministar i dva zamjenika pokažu, pogotovo novi ministar, da je upravo taj milje iz koga dolazi, da razbije stereotipe ovima koji su dolazili ranije sa nekakvim političkim kvalifikacijama koje su bile vrlo šuplje i to se pokazivalo. Izgleda da ovdje imamo mnogo struke, očito prvi put na djelu. Mi očekujemo da ovo danas što se govorilo, i ja naravno potpuno razumijem stavove opozicije koja ima pravo da demokratski iznosi, i da podržavam isto tako da svi mi vodimo 41 računa i ja se izvinjavam u svoje ime ako sam nekome nešto rekao što ne stoji, ali kao u onoj priči ko je prvi počeo, nemojte očekivati, a počeli smo tako, da smo mi morali slušati da je jedan ministar iz SNSD-a kriminalac. I pitate se ..., trebali smo da oćutimo tu uvredu, trebali smo da ne reagujemo. To je uvreda, to je uvreda i od toga je počelo. Nije kriminalac uvaženi član, a danas biramo drugog člana Vijeća ministara i da on mora slušati kvalifikacije u ovom Parlamentu, da je njegov kolega kriminalac. Nemojte to ako već hoćemo da vratimo, kao što podrazumjeva i sve drugo što ne treba da se ovdje, a ja sam pažljivo pratio i od toga je na taj način krenulo, a mislimo da ne treba. Imali smo ovdje Tužilaštvo, ovaj Parlament za razliku od građana ove zemlje koji nemaju priliku, ima priliku da glavnu instituciju pita o tim stvarima, a ne da presuđuje, donosi presude, donosi odluke i šalje poruke te vrste. Mislimo da je to, a o sposobnostima, nezadovoljstvu, sasvim logično, sasvim opravdano. Mi smo to postavili pitanje pokretanje procedura, ali istovremeno, kao što postavljanje ovih ljudi na njihove pozicije zaslužuje i stav opozicije. Također i potez opozicije je da ovo sve prijavi Ustavnom sudu zaslužuje i naše pitanje. Zaslužuje i naše pitanje da li će ove ljude u narednom periodu mijenjati Sud a ne ovaj Parlament? Mi se bojimo te činjenice, mi mislimo da to ne bi bilo dobro, ne bi bilo pametno, da bi to bio presedan i da to nikome od nas nije na kraju krajeva u interesu, uz puno uvažavanje da se treba voditi računa o procedurama i svemu. Ali poziv da postoje ljudi koji pred ovim vratima čekaju odluku Suda da sjedu u fotelje mislim da nije dobro. Mi očekujemo da će ovim potezom doći do, naravno, stabilizacije, koliko je to moguće, političkih prilika, a da će svi dalje raditi svoj posao ono kome šta pripada. Klub SNSD-a će sa velikim zadovoljstvom danas ova tri kandidata podržati njihov izbor u Vijeće ministara.
Poslanik Lazar Prodanović, diskusija. Izvolite.
Gospodine predsjedavajući. Jedna konstatacija, s kojom će se složiti i poslanici SDS-a, je u tome da su promijenjene nove okolnosti. I ... možemo govoriti, dakle imamo novu suštinu parlamentarne većine. Treba da damo ili uskratimo povjerenje. Ne bi bilo za očekivati da to podržite, ali čudi me koji su vam kriteriji za procjenu osoba. Ja sam danas uvaženog ministra Tučića, prvi put smo se sreli. Imao sam priliku i zadovoljstvo da radimo na nekim pitanjima od interesa za BiH. Smatram da je krajnje profesionalno radio. Ako smatrate za njegov jedini nedostatak što on sada ima 37 godina, ja smatram da je to izuzetna prednost i uvjeren sam da nije opterećen sa onim što, ako komparaciju vršite sa prethodnim, evo neću ništa reći, ali sam uvjeren da će čovjek sa ovakvom profesionalnom karijerom raditi u skladu sa Zakonom o Savjetu ministara, provoditi, dakle, programske ciljeve ovog ministarstva, uraditi mnogo više na približavanju BiH evorpskim integracijama. I nemojte da pričamo ovoj javnosti laži kako smo mi štitili domaće, jer nismo uradili. Mi ćemo se suočiti sa dramatičnim posljedicama moguće arbitraže sa Republikom Hrvatskom. Ko je to ministarstvo vodio? Ko je prethodno ministarstvo vodio kada je deficit u 2011. i 2012. u odnosu na 2010. i 2009. veći za 700, odnosno milijardu KM, veći. Mi smo za ... A šta smo pregovarali u smislu ovih roba koje možemo ... zemlje članice da uradimo. Šta smo, koje ministarstvo je vodilo pregovore o prelazima i šta smo uradili kad smo se svi ozbiljni ljudi čudili kako je moguće da mi na ... nismo dobili ... već smo ga dobili tamo gdje on apsolutno nema svog smisla i nismo konkurentni. Ili što nismo još jedan dobili? Ja se izvinjavam, nemam ništa protiv Bijače niti Gradiške. Dakle, vjerujem da će gospodin Tučić to profesionalno raditi. I te naše procjene da neko ima kapacitet neko ... Znate o čemu se radi? Politički kapacitet je jedno, profesionalnost je potpuno druga stvar. Ja sam ponosan što se radi o čovjeku koji ima veću profesionalnost od političkog kapaciteta. Njegov politički kapacitet bićemo mi u ovoj Parlamentarnoj skupštini, gdje ćemo podržati stavove za koje se zalaže. 42 Vidite, maloprije ste pominjali zalažete se za pravnu državu. Ja gospodina Dragičevića znam skoro 20 godina. Vidite, najveće nesreće koje smo doživjeli, taj čovjek je kao ministar za izbjeglice i raseljena lica u Vladi RS-a morao da sanira kad smo se doveli u stepen najveće moguće izolacije i pokušali na neki način sustići one donacije koje su bile prisutne ovdje u Federaciji, gdje je bio pametniji odnos. Sada vi njega prozivate za nešto s čim čovjek apsolutno nema, a legalisti ste, nema apsolutno nikakve veze. Da li je on bio ovlašteno lice, da li je on odlučivao o ovome, protiv čega ste vi očito da se ne izgradi put od Drinjače do Skelana i od Srebrenice preko Jadra do Seklana ili ste se pogrešno izrazili. Evo, ja vam se izvinjavam ako ste se pogrešno izrazili. Ali, ako je bilo ko za bilo koje krivične radnje korumpiran, ili bilo kako nazivate, kriv, on treba da odgovara. I kada se postupak provede onda ga treba sankcionisati. Mi ne možemo biti ovdje ni sudije, ni tužioci, niti ćemo dijeliti pravdu. Reći ću vam još nešto. Kad bih ja sada vama rekao koji vaši ljudi za ovo mandata što smo zajedno, koje ste postavili, meni je muka. Neću nijedno ime reći. Meni je muka što se zovem parlamentarac države BiH, za koje smo mi ljude ovdje dizali ruke. Neću vam reći nijedno ime, vrlo to dobro znate i vrlo sofisticirano ... I sada takvi govore o evropejstvu. Reći ću vam, dakle, još, reći ću vam ovo što ste rekli za ubistvo. Pa molim vas lijepo, u ovoj zemlji svaka osoba koja je na bilo koji način izgubila život mora se istražiti, mora se odgovoriti, treba zahtijevati od ..., u bilo koji, od bilo koga, u bilo kom smislu, jer to potencijalno smo žrtve svi mi, naša djeca, nedužni ljudi u slučaju bilo čega. Dakle, kada govorite o prijavama i ostalom, ja vjerujem da neko kada nešto tako iznese ima punu odgovornost i moralnu i krivičnu kada o nečemu priča kako je. Moglo bi se, ne možemo se pohvaliti brojnim slučajevima nerazjašnjenih ubistava u vrijeme kada ste i vi bili na vlasti. Odmah da vam kažem, ako je bilo koje bilo u vrijeme vlasti SNSD-a, svako treba da se sankcioniše i da se izvede pred lice pravde, jer to nije onaj ko zastupa bilo kakvu politiku, niti odgovornost razvoja demokratske i pravne države. Reći ću vam također za, i reći ću na kraju samo još za gospodina. Dakle, gospodo moramo imati isti aršin prema ovom i reći ću za gospodina Marjanca. Dakle, čovjek je bio u prethodnom Savjetu ministara na poziciji zamjenika ministra, smatram da mi možemo zajedno izgrađivati sa predsjedavajućim Savjeta minitara ovo. Kako ćemo uraditi, volio bih da svi to kritikujete, i vi i mi. Ni mi nismo zadovoljni. Možemo korak više napraviti, od energetike do svega, ono što je potrebno ovoj zemlji, od zaštite životne sredine i sve što je potrebno uraditi. To je interes i BiH i RS-a i svakog građanina. Toliko i hvala.
Zahvaljujem. Poslanica Milica Marković ima riječ. Izvolite.
Hvala gospodine predsjedavajući. Prije nego što kažem nešto o predloženoj, dakle prije nego što kažem nešto o prijedlogu imenovanja koje je na dnevnom redu, dozvolite mi samo da ispravim jedan netačan navod koji je izrekao gospodin Bosić kada je u svojoj diskusiji rekao da je Milorad Dodik čuo od nekoga da je Mirko Šarović vezan za ubistvo pokojnog Riste Jugovića. Nije on čuo, gospodine Bosiću, nego je on doslovno rekao u medijima i u sredstvima informisanja da traži od SIPA-e da ispita umješanost Mirka Šarovića u ubistvo Riste Jugovića. To je Milorad Dodik izrekao i vi ne treba da se bojite te okolnosti. Neka SIPA radi svoj posao. Ako SIPA utvrdi i predoči dokaze Tužilaštvu neko mora odgovarati, a još niko nije odgovarao za ubistvo tog čovjeka. Ako SIPA 43 kaže da nije kriv nikom ništa. Znači, nemojte plasirati neistine ovdje. Toliko oko netočnog navoda. Što se tiče o prijedlogu imenovanja, mislim da je nekorektno danas od strane SDS-a iznositi da ljudi još nisu ni, nije ni potvrđeno njihovo imenovanje, iznositi o pojedincima ovdje vrlo loše kvalifikacije, zbog činjenice da predloženi prijedlozi za imenovanje ministra i zamjenika ministara su ustvari prijedlog SNSD-a i Socijalističke partije. A mi, iako u RS-u imamo puno primedbi na funkcionisanje pojedinih institucija, pa i same BiH kao države, ipak kada se od nas traži da damo prijedlog za imenovanje mi se trudimo da to bude ono što je najbolje, što je najkvalitetnije i ljude za koje smatramo da mogu nositi odgovornost na mjestima na koja treba da zauzmu i na kojima treba da rade. Isto tako, nisam se javila da bih sad nešto previše hvalila ljude neke od, jednog od njih i ne poznajem sasvim dovoljno, nego naprosto da kažem neke objektivne i realne činjenice koje su u vezi sa ovim. Nema ni potrebe, da nas neko ne bi shvatio, da poslanici iz SNSD-a njih hvale zato što su dvojica od trojice naše partijske kolege. Naprosto ovdje poslanici glasaju za ministre i za Vijeće ministara, ne obrnuto. Dakle, mi smo ovdje u situaciji da iznosimo samo činjenice ukoliko su one tačne i relevantne. Dakle, gospoda koja će biti većeras imenovana i zauzeti pozicije u Vijeću ministara sigurno su osobe koje će u punom kapacitetu prije svega preuzeti odgovornost da vrše dužnost i funkciju koja im se povjerava, a na taj način opravdaju i povjerenje ljudi koji će im većeras dati svoj glas, odnosno glasati za njih da oni dođu na ta mjesta. I SNSD je uvijek tako radio, i svi oni koji su imenovani ili koji su razriješeni nedavno u Vijeću ministara treba da znaju, pogotovo kada je riječ o SNSD-u, da oni mogu biti u Vijeću ministara dok imaju povjerenje i podršku prije svega SNSD-a, kada je riječ o predstavnicima, odnosno poslanicima iz RS-a. Vama u SDS-u treba da bude jasno da, bez obzira koliko se vi tu propagirali i reklamirali kao nekakvi govornici, političari ili opozicija, treba da vam bude jasno da vaši ministri, kada su izgubili povjerenje SNSD-a, oni više ne mogu biti u Vijeću ministara. I tako će biti do 2014. godine do izbora. Kako će biti poslije, ja mislim da će biti isto ili slično, ali otom potom. O tome će reći glasači kako će biti. Dakle, prijedlozi gospodina Borisa Tučića, čovjeka ne poznajem lično, ali znam da je mlad i perspektivan kadar iz RS-a koji je potpuno spreman i odgovoran da preuzme tu dužnost. I nemojte unaprijed vi iz SDS-a tvrditi kako će on, šta će. Imaćemo priliku i vrijeme pred sobom da vidimo kako će i šta će raditi na tom mjestu. U svakom slučaju mi iz Kluba SNSD-a možemo garantovati da neće raditi ni na štetu BiH, a pogotovo na štetu RS-a. Ono što je radio Mirko Šarović radio je na štetu RS-a. Možda je on bio dobar za BiH, ali u zadnje vrijeme nije bio dobar za RS i zato je smjenjen. Što se tiče gospodina Miladina Dragičevića, već su ovdje kolege iznijele ono što poznaju. Ja znam da taj čovjek, dok je bio ministar u Vladi RS-a, mnogo dobra i dobrih efekata njegovog rada u ministarstvu su vidjeli i izbjegla i raseljena lica u RS-u, ali isto tako i povratnici. I naravno, gospodin Marjanac, za koga su već prethodni govornici rekli, on je radio jedno vrijeme taj posao, dokazao se i pokazao koliko zna i zato je sigurno između ostalog ponovo i predložen. Dakle, ja predlažem da se mi večeras izjasnimo i da glasamo o ovome, da bi ljudi što prije počeli da rade, a naravno vrijeme je pred nama, da svi zajedno cijenimo kakav će biti efekat njihovog rada i koliki će oni doprinos dati. Nije malo vremena još 10 mjeseci ili 11, koliko je pred njima, i sasvim dovoljno vremena da opravdaju ono povjerenje koje ćemo im većeras dati. Hvala.
Poslanik Mladen Bosić, druga replika. Izvolite. 44
Pa evo, ja moram da se osvrnem samo na ovaj dio oko optužbe da je gospodin Šarović naručio ubistvo i tvrdnje Milorada Dodika da je on to čuo negdje i kako reče gospođa Milica Marković to je sasvim normalna stvar. Pa šta mislite, gospođo Marković, kad bih ja izašao sa tvrdnjom da ste Vi izvršili neko ubistvo i pozvao SIPA-u da to istraži. Jel' to uredu? Jel' uredu da uništavate živote ljudi i njihovih porodica? Ja znam kakvu je reakciju i šta je izazvala ta priča Milorada Dodika. Pa, zar nije on mogao nazvati telefonom vašeg direktora SIPA-e i tražiti da se istraži to ubistvo. To namjera nije bila ta, to je loša namjera. I nemojte to da opravdavate, to je strašno što se desilo.
Kolega Bosić je završio s drugom replikom. I poslanica Milica Marković ima drugu repliku. Izvolite.
Razumijem ja da vas mnogo žulja to šta će se večeras reći o Mirku Šaroviću, pogotovo u ovako delikatnim diskusijama i u situaciji kada je predsjednik RS-a javno pozvao SIPA-u da ona kaže o tome šta zna i da li postoje dokazi o tome. Svako u ovoj zemlji, smatrajući da je ovo društvo i dalje demokratsko, u kojoj mjeri naravno to je otvoreno pitanje, ali ako pođemo od činjenice da je demokratsko svako ima pravo da za nekog nešto posumnja, ali su institucije te, Tužilaštvo, SIPA, policijski organi, MUP-ovi i ostalo, oni koji su pozvani i dužni da kažu da li je to tačno ili nije. Sigurno da nije gospodin, predsjednik RS-a tek tako izašao sa takvom konstatacijom u javnost. Ali, evo relevantna institucija kao što je SIPA ona će reći svoje vjerovatno i vjerovatno se vodi istraga o tome i čućemo šta će se o tome reći, tako da ja ne vidim zašto Vi mislite da to nije normalno da SIPA uradi svoj dio posla ili sutra Tužilaštvo o Milici Marković, o bilo kome, da istraži i da kaže šta stoji tu i šta ima u vezi sa nekim sumnjama ili, pa koliko puta je se desilo da i MUP RS-a i policijski organi podnesu krivične prijave sa nekakvim sumnjama koje se tu navode, a Tužilaštvo kaže da od toga nema ništa. Pa nemojte se plašiti, ako neko nije kriv i ako je nevin, vezano za bilo ubistvo ili koje drugo, bilo koje drugo krivično djelo, neko ko je kompetentan će reći da li tu šta ima ili nema. I nemojte se vi toga bojati.
Poslanik Boško Tomić ima riječ. Izvolite.
Hvala gospodine predsjedavajući. Pa evo, ja sam i kroz repliku pokušao da na neki način usmjerim i da kažem da to ipak bude svečarski dio u kome će se imenovati ovi ljudi. Ovi ljudi, pored toga što su prošli kroz stranačku infrastrukturu, kroz stranačku strukturu i predloženi, oni su prošli i kroz bezbjedonosne i kroz druge institucije i rečeno je da ispunjavaju sve uslove, da protiv njih se ne vodi ni jedan postupak koji bi mogao u bilo kom smislu našteti obavljanju funkcija. Magistar gospodin Boris Tučić već punih 7 godina radi u Vladi RS-a, radi na izuzetno važnim projektima, čovjek mlad, perspektivan, čovjek koji je pun i želje i znanja i mislim da nema ni jedan razlog niti bojazan da takva jedna ličnost neće obaviti funkciju ministra za ekonomske odnose i spoljnu trgovinu. Posebno u ministarstvu u kome je, evo i vi kažete da je gospodin Šarović radio to dobro, znači da će mu biti mnogo lakše, ako je to dobro rađeno, da u 45 tom smislu nastavi. Ja neću da ulazim u to kako i na koji način je rađeno, ali sam siguran da gospodin Boris tu funkciju će obavljati odlično i da zna šta hoće i da se nije on slučajno prihvatio, da je o tome sigurno razmišljao i konsultovao se sa određenim ljudima. Smeta mi to što, kada se spominjao gospodin Dragičević, čovjek sa kojim sam radio u Vladi RS-a pune 3 godine, koji se maksimalno zalagao za najugroženiju kategoriju, to su izbjegla i raseljena lica. Nema mjesta, nema kuće maltene u koju nije otišao i gdje nije pokušao i pomogao, i kao ministar i kao savjetnik predsjednika. Mislim da sam kroz te 3 godine u Vladi, evo to sad mogu i lično da kažem, jedan od najboljih mi je i drugova i prijatelja, čovjek koji je uvijek radio u interesu građana i najugroženijih kategorija. Nije korektno reći ima protiv njega prijava. Može se prijava napisati ko god hoće i za koga god hoće, ali treba dokazati da li je neko napravio krivično djelo i da li je krivična prijava prihvaćena od strane Tužilaštva. Ja ne mogu da shvatim po kom osnovu bi mogao uopšte gospodin Dragičević, kad nije ovlašten bio ni za kakva potpisivanja niti za bilo kakvo provođenje tendera, niti za bilo kakvo izvođenje radova, po čemu bi on mogao da bude odgovoran. Nego kada se piše prijava strpaj što je moguće više ljudi kako bismo političku poziciju doveli, kako bi ljudi iz političke pozicije doveli na stub gdje će ih narod na neki način drugačije gledati i smatrati ih kao ljudima koji su nepoželjni i koji rade. To mogu sa punom odgovornosti da kažem da čovjeka odlično poznam, da sam sa čovjekom radio i da je radio za dobrobit ovih ljudi koji su najugroženiji. To se uvijek ne vidi, ali evo ja imam obavezu tu da kažem. O gospodinu Marjancu sam već rekao da je čovjek koji je već radio na tim pozicijama i mislim da će se odlično snaći. Ali kažem, hajte da damo šansu, hajte da se ljudi imenuju i postave pa ćemo onda moći da govorimo o njihovom radu. Nije korektno prije nego što počnu da pričamo o nekim stvarima koje objektivno nisu utemeljene. I zamolio bih, mislim da ste gospodine Bosiću, ali izašao je, krivi navod, Vi ste rekli da je vaše da kritikujete Vladu. Nije ovdje Vlada nego je Savjet ministara, osim ako niste mislili na Vladu RS-a, pa bih zamolio da upotrebljavamo prave termine. Hvala lijepo.
Prema evidenciji sekretara Predstavničkog doma, poslanica Aleksandra Pandurević je imala diskusiju i jednu repliku, ali možete imati drugu repliku, ako želite.
Dobro, može.
Izvolite.
Moraću biti kraća onda. Znači, ništa nas ne žulja što se tiče gospodina Šarovića, mi njega odlično svi poznajemo, ali nas je kao njegove prijatelje zabolilo kroz ono kroz šta je prošla njegova porodica. I tužno je što to neko smatra nečim normalnim da neko izađe i kaže ovaj je ubio tog i tog, a onda dijete tog čovjeka ujutru treba da ode u školu, taj čovjek ima bolesnu majku teškog srčanog bolesnika, a tu istu veče čovjeka koji je iznio te optužbe gledamo kako plače kako je njegova majka prolazila zato što su ovaj ili onaj rekao ovo ili ono. Znači, tužno je 46 što je tako nenormalno ponašanje za neke očito normalno. A vidjeli smo i kako je reagovala SIPA i šta su i SIPA i Tužilaštvo na sve to rekli i koliko su bili spremni da stanu iza navoda izrečenih. Što se tiče gospodina Tučića, ja moram reći da je meni čovjeka jako žao, jer znam kakvim će pritiscima biti izložen. Gospodin Magazinović se ovdje, kad je bila riječ o smjeni, smješkao smjeni ministra Šarovića, smješkao kad sam ja govorila o kriminalu u banjalučkoj Toplani koje je sasjekao ministar Šarović, rekao je otkrili ste toplu vodu. I pazite, o tom kriminalu se vodi međunarodna istraga. I meni je drago što je sadašnji direktor banjalučke Toplane odlučio da presiječe stvari. Ja sam postavila poslaničko pitanje i pitala koliko je tog nekvalitetnog nezakonito uvezeno mazuta i on mi je odgovorio, iznenadilo me, 60.000 tona je takvog mazuta visokosumpornog ušlo, i to su saglasnost za takav mazut dala dvojica prethodnika ministra Šarovića. To je bio ministar Zirojević i ko je bio prije ministra Zirojevića, ja mislim ministar Puhalac. I o tome se vodi istraga, vodi je naše Tužilaštvo. I ja znam da će takve, kao što je ministar Šarović imao pritiske kojim je odolio u tom slučaju konkretnom, da će takve pritiske imati i gospodin Tučić. Znam da će, bili smo, nekidan zajedno smo ovdje imali jednu konferenciju u Parlamentu koja govori o energetici, pa smo tamo jasno čuli koje su obaveze BiH iz Sporazuma o stabilizaciji i pridruživanju i Sporazuma o energetskoj zajednice, pa te naše obaveze, a jasno su nam i na toj konferenciji rekli – ako ne ispunimo te obaveze zatvorena su nam vrata EU, zaboravite je. A jedna od tih obaveza kaže da do 2020. godine moramo povećati svoje izvore obnovljive energije za 1.500 megavata, što mi nismo u stanju ukoliko Italijanima damo Drinu da se računa kao njihov nacionalni resurs. I ja znam da će gospodin Tučić tu imati snažne pritiske. Znam da će gospodin Tučić, ja ne znam, doći u jednu nezahvalnu situaciju jer smo danas na Savjetu ministara imali jedan fantomski Zakon o Elektroprenosu koji je poslao neovlašćeni predlagač, koji je tamo neko, u ministarstvu neko lice potpisalo i da će gospodin Tučić ...
Vrijeme.
ako želi da poštuje Zakon, evo završavam, morati pokrenuti pitanje odgovornosti tih ljudi koji su poslali takav zakon samo da bi se dograbili para od Elektroprenosa i uputili ih u javnu potrošnju
Poslanik Saša Bursać, replika. Izvolite.
Hvala predsjedavajući. Pa evo, da se i ja uključim malo definitivno, ne bi bio red da prođe dan o ovome da se raspravlja.
Tek je prva tačka, samo izvolite.
Pa jesam mislio, ne mogu definitivno da se ne javim 47
nije uključen mikrofon
Salko ti si uticao na mene, evo. Pričate o stvarima, definitivno sve i svakoga ovih dana vi iz SDS-a napadate. Sve redom, sve redom napadate, o svima smatrate da možete da prokomentarišete sve i svašta. Nema šta se ovih dana ne govori o kadrovima koji su na pozicijama u SNSD-u. I sada sasvim prirodno je, kada je neko na visokoj poziciji, kao što će biti ova trojica ljudi ovdje ubrzo, kada se uđe u ovakve neke vode, sasvim je prirodno da budete na udaru. Gospodin Šarović je bio na najodgovornijim funkcijama u ovoj državi i sasvim je prirodno da bude na udaru, znači ne samo političkih neistomišljenika, nego i medija i naroda i svega, a vidjet ćemo šta će iz svega toga biti. Evo pred nama je i vidjet ćemo. Ja se sjećam kada sam ja u ovaj Parlament dolazio tada smo bili ovdje, znači nakon formiranja Savjeta ministara, gospodin Domazet, Vrankić i ja i onda je, išli su imovinski kartoni i mediji koji je vama blizak i koji je nagovoren s vaše strane, to i dan danas vjerujem, je izašao i rekao kako ja vješto svoj imovinski karton krijem zato što je bio prazan, a bio je prazan samo iz jednog razloga zato što ja definitivno nisam imao ništa, kao što ni danas nemam gotovo ništa, znači Bog zna. Tako da, znači definitivno hoću da vam kažem svakog živog ste spremni da prozovete, a kad se dirne u nekog vašeg, ne, vi onda skočite to je najpošteniji čovjek na svijetu. Nemojte molim vas, vodite računa o svemu što govorite, definitivno ovih dana napadate SNSD na svim nivoima. Znači, nema šta se ne dešava. Evo, neko je prošlih sjednica dok smo mi sjedili ovdje, znači najbrutalnije su optuživani kadrovi SNSD-a, u Doboju smjenjivani na najodvratniji način i Bog zna šta se sve nije dešavalo po cijeloj RS-u. U Narodnoj skupštini da ne govorim, znači, onu binu i govornicu, znači toliko ste više, hajde da kažem, zakrčili, da vam ne kažem nekako zagrijali, hajde da kažem, ovako kako vama ljepše zvuči, znači, i definitivno lupate raznorazne gluposti, a kad se nešto kaže ...
Vrijeme.
Pa polako, još nije ni vrijeme, kakav je to način.
Zahvaljujem. Upravo je isteklo vrijeme.
Vi ste vjerovatno, ili ste na mene alergični ili na glas, definitivno.
Bože sačuvaj, zahvaljujem Vam. Riječ ima Lazar Prodanović.
Evo samo da završim rečenicu, Vi ste mi oduzeli ovih 5 sekundi.
Evo imate 5 sekundi. 48
Znači, definitivno vodite računa o svemu što govorite. Niste u pravu i provocirate nas da i mi prozivamo vas i kad treba i kad ne treba. Hvala.
Zahvaljujem se kolegi Bursaću. Riječ ima poslanik Lazar Prodanović, replika. Izvolite.
Gospođica Pandurević govori da žali ministra Tučića. Ne žalite Vi, gospođice Pandurević, ministra Tučića već ministra Šarovića. A ne treba ni tako da ga, uopšte mislim stolicu njegovu izgubljenu, ne treba da tako žalite. Reći ću vam još jednu stvar, pokušavam, prosto je za nevjerovati da ste vi sebe u neistine ubijedili, ne mogu neprijatno mi da kažem kako. Ja sam, evo profesor Mirza Kušljugić moj drug, dugo, dugo se poznajemo, maltene koliko ste vi stari, pričao sam s njim, znate on je profesor ..., profesor Elektrotehničkog fakulteta, bio je naš ambasador u UN-u i pitao sam ga za ove obnovljive izvore energije. Gledajte, samo lud čovjek može da misli da je moguće da će strani investitor uzeti kvote za izvore zelene energije, a da zemlja, nacionalna zemlja članica to ne iskoristi ako nije ... Drugo, to je dio Sporazuma, to je dio Sporazuma, razumijete. ____________(?) [[nije uključen mikrofon]] Ja kažem samo lud čovjek može da vjeruje u to. Ako se neko u tome prepoznao to je njegov problem, da ne gubim vrijeme. Sad druga stvar, ja se izvinjavam, ako se bilo ko, nikada ne bi nazvao kolegu tako. Drugo pitanje o međunarodnoj istrazi i kao pritiscima i to sve. Znate ne mogu naprosto da vjerujem da bi SDS sada volio da u Banja Luci ne postoji ni grijanje. Gledajte, šta je uopšte problem? Šta je uopšte problem ako bilo kakva zloupotreba ima da se neko osudi, ali tada reći taj je osuđen, taj je lopov, taj je tako uradio i tako. Ovako pričati iz udobnog Sarajeva u pričama svih koji postoje sa svakim na svaki mogući način, to je samo stvaranje obmane i zablude. To mi liči kao na ono kad je reagovalo oko naseljavanja ovih Arapa ovdje, kao traži Aleksandra Arapa da mu proda svoje imanje, a kad je ministar, ne Arapa onog šeika.
Član 71.
Izvinjavam se zbog izraza. Ali recimo kada je ministar Radončić rekao da je to mogući problem, interesantno da ni jednom riječju se nije reagovalo. Prosto za nevjerovati, znate, prosto za nevjerovati. Dakle, ta priča o svima drugim da su lopovi. A ja kad bi sada pričao šta je olišćeno u onom jadnom tamo, tamo svakog dijela RS-a, neozbiljan bi bio kad bi vam govorio, imena znam i svaki drugi ... Nepošteno je tako govoriti o svemu i svakom. Kad bi govorio kolika 49 je prosječna plata bila tad kolika je sad, to bi bilo beskrajno. Neću vam oduzimati vrijeme. Nepošteno je na taj način mijenjati teze i pokušati na svaki mogući način stvarati zabludu u javnosti. Neka jednu,
Vrijeme.
da milion SDS investira, da bismo napravili neku elektranu ako je moguće, ne SDS već bilo ko u ovoj zemlji ...
Zahvaljujem gospodinu Prodanoviću. Gospodin Slavko Jovičić ima repliku. Izvolite.
Hvala gospodine predsjedavajući. Nikad sebi ne bih oprostio da se ne javim i da ne iskoristim ovu priliku. Pa, ne znam stvarno je li treći ili četvrti put, moraću pogledati stenograme, uvaženu kolegicu Pandurević molim, ma kakva elektrana, kakav mazut ima sa potvrđivanjem ministara i izbora ministara u Banja Luci. Kakve ima više veze i Mirko Šarović? Smijenjen, bio ministar smijenjen. Ako misli da su povrijeđena prava zna se kojim načinom i koje su procedure da se vidi ko je pogriješio. Alo, nema više ministra Mirka Šarovića, biramo ministra novog, Borisa. Čestitam ministre. I kakve ima sad veze energetski bilans na Drini sa potvrđivanjem izbora Marjanca, koji veze nema tamo, niti će poslati jednu jedinicu, ni da gradi centralu, ni vojsku, niti će koga spašavati. Uvaženi kandidat Dragičević, niko danas ne pominje, Srbi mu zamjerali, i ja znam, radio na povratku Bošnjaka u RS. Ja kao Srbin čestitam, čestitam. Koliko se vratilo Bošnjaka u RS kojima je pomogao i gospodin Dragičević? Pa imate li vi gospodo Bošnjaci zaista, a imate razloga da čestitate barem gospodinu Dragičeviću i da kažete hvala. Evo ja kao Srbin kažem hvala što je to uradio, jer ljudi imaju pravo na povratak. Ja u Federaciji ne mogu naći ni jednog ministra kojem ću reći svaka ti čast, pomogao si da se vrati jedan Srbin. Nema ni jednog. ____________(?) [[nije uključen mikrofon]] Ima a koji su otjerali oni, ali neću ja danas, jer nema veze sa potvrđivanjem ovog izbora ministara i nema veze sa Toplanom u Banja Luci, sa grijanjem, sa mazutom, sa strancima, sa smjenom. ____________(?) [[nije uključen mikrofon]]
Kolega Jovičić, da se vratimo na dnevni red.
Pa, bilo je o potvrđivanju, dnevni red, samo mene upozoravate.
Imate repliku. Kome replicirate za ove federalne ministre, nije to niko spominjao?
... sad i njih upetljavati, mi biramo nove, potvrđujemo.
Pa to Vam i govorim.
Kažem imao bih, ali nije to dnevni red, gospodine predsjedavajući, potvrđivanje ministara je i zato sam replicirao uvaženim kolegama iz SDS-a. Kanite se Mirka Šarovića, bio ministar i smijenjen.
Hvala Vam što ste se vratili tački dnevnog reda. SLAVKO-
Kanite se predsjednika RS-a Milorada Dodika, to će stvar voditi na sudu van ovog Parlamenta. Kanite se mazuta, alo (?) A gdje je šećer? E i šećer, daj da zasladimo. Ko je to šećer, ko je to uzeo, pa to je Komisija kojom sam ja predsjedavao bila i nikad tarife nije stavila na dnevni red. I jedino što je uradio uvaženi gospodin, zaista ga poštujem, Šarović, izvukao taj zakon i stavio ga u proceduru i on najbolji. Evo i ja sam najbolji poslanik. Hvala lijepo.
Nadam se da ova diskusija neće biti ponovo izvor replika. Uvaženi predsjedavajući Denis Bećirović. Izvoli.
Dame i gospodo poslanici. Prvo moram reći da je ova diskusija povodom ove tačke dnevnog reda mogla biti znatno korektnija, konkretnija, pa i više vezana za sam dnevni red i naziv ove tačke dnevnog reda. Međutim, bilo je kako je bilo, što bi naš narod rekao – ne pada snijeg da prekrije brijeg, je li. 51 Neki su tokom ove diskusije doticali se i SDP-a, pa je red evo barem jedan od nas poslanika iz SDP-a da nešto kaže i o našem stavu. Prvo, SDP BiH je politička partija koja i u ovom Parlamentu ima svoj identitet, program, svoju viziju i jedan princip, ono što dogovori a što misli da će doprinijeti putu BiH u njenim evroatlanskim integracijama budite uvjereni kad nešto dogovori da će se truditi da to provede. Sve što ne dogovori nema nikakvu obavezu izuzev ako nismo nešto dobacili, a tiče se evroatlanskih integracija. Danas je, kako god da došlo do ovog izbora ministra i dva zamjenika, ipak jedan svečani čin ovdje u Parlamentarnoj skupštini BiH. Mi danas ne biramo ni kantonalne ni entitetske ministre, već državnog ministra BiH i dva zamjenika. Kada je riječ o Odluci, moram reći da je ona sasvim legalna i zakonita. Svi smo mi pročitali i Ustav i Zakon o Vijeću ministara i Poslovnik i jako dobro znamo o čemu govorimo, a znamo i praksu iz ovog i prethodnih mandata, i bolje je da ne napominjemo kako je to izgledalo. Međutim, bilo je rasprava i tim povodom. Ja mislim da smo kroz neke ustavne akrobacije više dali doprinosa da možda formiramo jednu novu pravnu disciplinu, pravnu gimnastiku, a to je od potrebe do potrebe kako se mogu birati ministri i ko to treba raditi. Bolje da ne spominjemo kakva je bila praksa, jer ćemo onda na djelu da vidimo kako je moglo i na neki drugi način da to biramo i radimo u prethodnim mandatima. Moram reći još jednu stvar, bilo bi dobro i kroz ovu tačku dnevnog reda i naredne da se svi trudimo da čuvamo dignitet i poslanika, ali i naših kolega i onih koji su trenutno ministri i onih koji će biti ministri i zamjenici u Vijeću ministara BiH. Ne samo da ne može, već moram reći tu kategorički, niko nema pravo bilo kojeg čovjeka da unaprijed osudi dok to nadležni pravosudni organ ne dokaže. To nije pitanje dobre volje ili lijepog ukusa u ovom Parlamentu već elementarno poštivanje Opće deklaracije o pravima čovjeka, Evropske konvencije o ljudskim pravima, a sve to uzgred rečeno je i sastavni dio našeg ustavnopravnog sistema. Dakle, stav SDP-a je jasan, mi ćemo glasati za imenovanje ministra i ova dva zamjenika, a naravno svako ima pravo da iskaže svoj stav. Neki su govorili danas, eto kako ovo nije vlada BiH, u suštini to je ipak izvršno tijelo na nivou BiH. Ni u jednoj Italiji tako moćnoj ne zove se vlada već se zove Vijeće ministara kao u BiH, ali niko ne osjeća potrebu da priča je li Vijeće ministara ili vlada, što bi rekli na Dalekom Istoku – nije bitno je li mačka crna ili bijela, bitno je da lovi miševe. Dame i gospodo poslanici sada glasamo o potvrđivanju Odluke predsjedavajućeg Vijeća ministara BiH o imenovanju ministra i zamjenika u Vijeću ministara BiH. Molim vas da se sada svi pripremite za glasanje. Glasajte sad. Konstatiram da imamo potrebnu i opću i entitetsku većinu. 23 za, 10 protiv, 5 suzdržanih. ____________(?) [[nije uključen mikrofon]] Na zahtjev Kluba SDS-a ponovićemo glasanje još jednom. Molim vas da se pripremite za glasanje. Glasajte sad. Konstatiram, ponovo, da imamo i opću i entitetsku većinu. 23 za, 11 protiv, 5 suzdržanih. 52 Čestitam imenovanom ministru i zamjenicima ministara. Pozivam ministre, odnosno ministra i zamjenika, je li tako, dva ministra da daju svečanu izjavu.
Izjavljujem
Izjavljujem
da ću savjesno obavljati dužnosti koje su mi povjerene,
da ću savjesno obavljati dužnosti koje su mi povjere,
poštivati Ustav BiH,
poštivati Ustav BiH,
u potpunosti provoditi Opći okvirni sporazum za mir u BiH,
u potpunosti provoditi Opći okvirni sporazum za mir u BiH,
štititi i zauzimati se za ljudska prava i osnovne slobode, te štititi interese i ravnopravnost svih naroda i građana.
štititi i zauzimati se za ljudska prava i osnovne slobode, te štititi interese i ravnopravnost svih naroda i građana.
Gospodo ministri i zamjenici ministara u svoje lično ime i u ime Predstavničkog doma čestitam vam na izboru. [[APLAUZ]] Dame i gospodo poslanici molim vas da zauzmete svoja mjesta, nastavljamo sa radom. Prelazimo na drugu tačku dnevnog reda, 53 Ad. 2. Poslanička pitanja: a) Komentari na dobivene odgovore b) Nova poslanička pitanja
Zahvaljujem. Ja znam da smo svi umorni i vjerovatno smo potrošili i vrijeme, ali ne bi smjeli da pređemo preko ove tačke dnevnog reda i mislim da je ona veoma važna, da bi ponovo morali da upozorimo na određene detalje i da složimo stvari. U prošlom sazivu Kolegij je tumačio Poslovnik taj isti Zakon može da bude po članu 127. na tačkama dnevnog reda. Ovaj Kolegij, a nakon toga i ova Skupština je glasala da to ne može. Ja kao legalista, i čovjek koji vodim zajedno sa svojim kolegama ovaj Dom, ću prihvatiti bilo kakvu odluku Parlamentarne skupštine zato što to pitanje još uvijek nije riješeno Poslovnikom. Kad to pitanje bude riješeno Poslovnikom, naravno, prema tome ćemo se odnositi. U prethodnom mandatu smo smatrali da možda razlog zašto smo to uradili je jači od samog Poslovnika, sjetite se da smo tada trabali da potpišemo Sporazum o stabilizaciji i pridruživanju i da je u ovome Parlamentu bila većina koja je bila za to. Mislim da je veći razlog da se upozori da svojim kršenjem, a prekršićemo odredbe Zakona o 54 teritorijalnoj organizaciji RS-a, prekršićemo Izborni zakon RS-a ako ovaj Zakon na ovaj način usvojimo. Mislim da je pošteno da se na taj način upozori šta će se desiti. Kad smo pričali o strahu, kakav strah može natjerati bilo kojeg poslanika da pod moranje mora da glasa o odredbama koje svjesno krše i Ustav BiH i zakone RS-a. Koja je to viša sila koja postoji u BiH koja tjera nas da radimo mimo zakona? Doći će sve na svoje. Ovaj Zakon ako prođe doćiće u Dom naroda – da li će biti sramota nas da nam tamo mijenjaju ovaj Zakon, ne samo određena odredbe i minimalne tehničke korekcije, nego suštinski, kakav, kakavu ćemo mi to poruku dati kao parlamentarci ovdje, a imali smo mogućnost da uradimo drugačije? Zato mislim da je dobro da se ne da podrška ovome Zakonu i da se na idućoj sjednici po hitnom postupku usvoji sveobuhvatan zakon. To bi bila poruka i međunarodnim centrima moći, to bi bila poruka i Domu naroda, to bi bila poruka i Ustavnom sudu i svim onima koji prate i gledaju naš rad. Hvala.
Zahvaljujem. Nema više prijavljenih. Zatvaram raspravu. Prelazimo na petu tačku dnevnog reda, Ad. 5. Izvještaj komisije Kolegija o nastojanju za postizanje saglasnosti o Prijedlogu zakona o plaćama i drugim naknadama u sudskim i tužilačkim institucijama na nivou Bosne i Hercegovine – predlagač: Vijeće ministara BiH (zakon u prvom čitanju) Kolegij nije postigao saglasnost o Prijedlogu zakona u prvom čitanju. Ovdje nema rasprave. Prelazimo na šestu tačku dnevnog reda, Ad. 6. Prijedlog zakona o izmjeni Zakona o zaštiti tajnih podataka – predlagač: Vijeće ministara BiH (prvo čitanje)
Dobili smo Mišljenje Komisije koja nije potvrdila imenovanja koje je Predsjedništvo dostavilo na potvrđivanje. Prvi razlog zbog koga nije potvrđena lista je što je ispušten jedan od generala. Jedan je u postupku koji se vodi u Ministarstvu, a drugi je slučajno ili namjerno ispušten. Danas smo dobili dostavu Odluke Predsjedništva od 11.11. koja je dopunjena i kaže – da je greškom izostavljen prilikom dostavljanja Odluke o postavljanju profesionalnih vojnih lica. Je li Ministarstvo odbrane trebalo to tako na brzinu da napravi da bi Predsjedništvo, vjerovatno nije provjeravalo, pa kad treba da potvrdi sve generale jedan ispadne. E sad, kad neko hoće da bude zlonamjeran rekao bi kako to ispade baš, evo general Tomo Polenda je ispao sa spiska. I da nismo juče problematizovali to, znači on je, ne bi bio potvrđen. Dakle, to je prvi razlog zašto nije potvrđen. Drugi razlog zbog koga nije potvrđen je ono o čemu smo se i čimo se najviše bavili, da od preloženih 11 generala samo 5 ispunjava uslove za provođenje u čin generala, odnosno na određeno mjesto. Dakle, ostali su kad god nemaju generali uslove da bi bili postavljeni na mjesto generala onda se koristi jedna Odluka Predsjedništva iz 2004. godine u vrijeme kad nije bio na snazi Zakon o Oružanim snagama i Zakon o odbrani. Dakle, kada se pogleda pojedinačno ljudi koji ne ispunjavaju te obaveze vidi se da jedan broj njih ima 40 godina staža, to znači da ima sve uslove za penziju, što će se nagrađivati ili što će se zadržavati ljudi da treći mandat provode na istom mjestu u vojsci, a pri tom su prešli starosnu dob i trebali bi biti u penziji. Druga stvar, pitanje kvalifikacija koje treba da imaju generali. Znači, ni jedan general ne bi to mogao postati ako nema ili zvanje doktora nauka ili Komandno-štabnu akademiju. Dakle, šest ih nema uslove za provođenje u čin generala. Mi smo analizirali svakog od njih. Na Parlamentu je kakvu će odluku donijeti, ali je veoma siptomatično da pokušavamo da u ovakvo stanje kakvo jeste u Oružanim snagama, u stanje u koje se uključile sve međunrodne snage u BiH da bi sanirali stanje u Oružanim snagama, da imamo sve lošiji generalski kor i da zato vjerovatno BiH ne može da odgovori na mnoge izazove koji stoje pred njom. Treba li pored 70 brigadira, koliko imaju Oružane snage, ići na 56 unapređenje upravo onih koji imaju najlošije uslove? To je pitanje na koje treba odgovoriti ovaj Parlament. Ali zaista obeshrabruje da na pozicije generala ne mogu da dođu najbolji, nego oni, kako je rekao jedan od generala – samo oni koji imaju političku podršku SDA i dolaze iz, po nalogu Komisije SDA za bezbjednost, samo oni mogu proći ako su recimo iz reda bošnjačkog naroda. To je doslovice, dakle citiram šta je rečeno. Mogu vam reći da je to ostavilo zaista mnogo polemike i mi smo veoma pažljivo svakog lica analizirali, tako da na kraju konačnu odluku donosi ovaj Dom. Treba li Predsjedništvu reći da ubuduće Parlament nije samo onaj ko će podići ruke i staviti time tačku, nego treba i znati da mi vršimo našu ulogu, a to je potvrditi one koji zaslužuju da budu potvrđeni. Hvala.
Prije nego što dam riječ sljedećem poslaniku dužan sam da skrenem pažnju na sljedeće. Dakle, tačka dnevnog reda je naslovljena onako kako smo je mi i definirali dnevnim redom, ali Odluka je u proceduru dostavljena 13.11.2013. na potvrđivanje u skladu s članom 10. Zakona o odbrani. Nadležna Zajednička komisija za odbranu i sigurnost Izvještaj o Odluci je dostavila 04.12.2013. i Komisija nije podržala Odluku i predložila je domovima da ne potvrde Odluku Predsjedništva. Danas smo također od Predsjedništva BiH dobili i Odluku o postavljenju na dužnost zapovjednika 4. Pješačke brigade Oružanih snaga BiH kao dopunu ranije dostavljene Odluke koja vam je podijeljena na klupe. Riječ ima uvaženi kolega Beriz Belkić. Izvolite.
Evo, ja ću vrlo kratko, dakle ja sam kao član Komisije bio uzdržan prilikom odlučivanja o potvrđivanju ili ne potvrđivanju ove Odluke iz sljedećih razloga. Dakle, osim onoga što kao opozicioni poslanik nemam obavezu, niti je moj posao da rješavam kadrovska pitanja na bilo kojem nivou i bilo kojoj strukturi pa i u ovoj, ali ključni, jedan od ključnih razloga je zašto sam bio sudržan jeste što je jedan od aktera procedure, vrlo relevantan i bitan akter procedure i činovanja i raspoređivanja na formaciska mjesta, mislim na NATO i EUFOR, reko doslovice – da tačno je da postoje određene manjkavosti i ne ispunjavanje nekih uslova po domaćem zakonodavstvu, ali je napravljen izuzetak pa ubuduće ne bi smo to trebali raditi. Dakle, ja nisam mogao prihvatiti varijantu da se pravi izuzetak i zbog toga sam jednostavno bio uzdržan. I kad je riječ o našem Izvještaju, mislim da je nepotrebna bila ova tačka 2. Mi smo svojom, mi smo donijeli odluku kojom ne podržavamo Odluku Predsjedništva, a na Parlamentu je da ocijeni kako će dalje. Hvala.
Zahvaljujem. Poslanik Šefik Džaferović ima riječ. Izvolite.
Gospodine predsjedavajući, koleginice i kolege, dame i gospodo. 57 Radi se o Odluci Predsjedništva BiH koja je Predsjedništvu BiH stigla na prijedlog ministra odbrane nako što su ispoštovane procedure u Oružanim snagama i naravno u međunarodnim snagama, odnosno NATO štabu koji po odgovarajućim aktima u BiH takođe ima određenu ulogu u procesu ove vrste imenovanja. Ja prije svega želim da odbacim sve insinuacije na račun SDA i najmanje su pozvani oni koji su to govorili da utječu na to ko će od Bošnjaka biti imenovan, a vidimo da se samo to problematizira i gospođa postaje specijalista samo za tu oblast. Nećete Vi gospođo nikada biti u poziciji da odlučujete koji će Bošnjaci biti generali, to Vi, Vi trebate da budete dosljedni i da problematizirate sve ako imate problem, a Vi ste postali specijalista samo za Bošnjake i za SDA. Vi se upitajte zašto je to tako. Dakle, ova Odluka je prošla svu proceduru u Ministarstvu odbrane, bila je u Predsjedništvu BiH. Predsjednička Odluka iz 2004. godine je primjenjivana i 2007. i 2009. godine i nikada nije bilo problema sa te strane, dakle to je prolazilo ovdje u Parlametnu i ja predlažem da Parlament, odnosno Predstavnički dom Parlamentarne skupštine BiH potvrdi ovu Odluku. Toliko, hvala vam.
Poslanica Dušanka Majkić, replika. Izvolite.
Dakle, ja sam navela šta je rekao jedan bošnjački oficir, citirala ga i nikakve stvari ja ne izmišljam, i baš me briga ko će biti iz reda naroda koji ja, na kojeg ja nemam uticaja. Ali što je nevjerovatno da donošenjem Zakona o odbrani i Zakona o službi u Oružanim snagama 2006. godine, da se vraćamo, i to predsjedavajući Ustavnopravne komisije brani stav, da donošenjem novog zakona kojim je to regulisano to treba zaboraviti mi se vraćamo na predsjedničku odlku iz vremena kad nije postojao Zakon o odbrani. Dakle, nevjerovatno je da se vraćamo na stare zakone i stare uslove, a da pri tom to smatramo da je uredu. Dakle, neko može da tumači kako hoće, kad nam odgovara da koristimo i kad imamo ljude koje postavljamo koji ne ispunjavaju uslove onda idemo po odluci iz 2004., a kad ljudi ispunjavaju uslove onda idemo na Zakon o odbrani i Zakon o službi u Oružanim snagama iz 2006. godine. Nevjerovatno je da to oni koji su dužni da štite zakonitost u radu da oni govore o tome.
Poslanik Mato Franjičević, diskusija. Izvolite.
Čekaj, čekaj, imam repliku.
Izvinjavam se, izbrisano je na displeju, mislio sam da ste odustali. Izvolite.
Nisam, ma kako, nisam, ne mogu da odustanem. Dakle, umjesto da se ja nadgovaram sa uvaženom koleginicom ja ću samo njenoj argumetnaciji suprotstaviti činjenicu da je ova procedura prošla kroz Ministarstvo, kroz Oružane snage, kroz NATO štab, kroz Predsjedništvo BiH i došla je ovdje pred nas. Predsjednička Odluka iz 2004. godine je primjenjivana i 2007. i 58 2009. godine i postoje ozbiljna tumačenja kada je u pitanju ta predsjednička Odluka i ja o tome također ne želim da polemišem sa koleginicom. Dakle, postoje sve predpostavke da Predstavnički dom danas donese odluku, istina je nedostaje, do sada je Predsjedništvo imenovalo još jednog generala, dobili smo Odluku, nedostaje imenovanje još za jednog generala, procedura je u toku i ukoliko dođe taj prijedlog ja ću taj prijedlog podržati ovdje u Paralmentarnoj skupštini BiH. Neka svako u ovom lancu radi svoj posao. Toliko, hvala vam.
Poslanik Mato Franjičević, diskusija. Izvolite.
Pa evo, nešto od onoga što sam kanio reći rekao je kolega Džaferović. Ova Odluka, ovo što imamo pred sobom prošlo je različite instance, različita tijela da bi došlo do nas u ovom obliku. Ne želim se upuštati u polemiku treba li se potpuno zanemariti činjenica da je kod donošenja Odluke Predsjedništva iz 2004. godine, takve kakva je bila, da tada nije bilo ni zakona koji je precizno regulirao uvjete. I ovi ljudi koji su Odlukom Predsjedništva 2004. godine dobili taj status i činove nisu krivi što tada nije bilo precizno definiranih uvjeta koji ovakvi kakvi postoje sada, jer da su bili u toj poziciji tada vjerojatno bi se drugačije i postavili i drugačije bi, ishod bi bio drugačiji. Dakle, oni su uvedeni tada potpuno regularno u skladu sa zakonskim uvjetima koji su tada postojali i koji su bili na snazi te 2004. godine u ovaj status i sve nakon toga je posljedica njihovog rada i njihovog napredovanja u karijeri. Ja to tako tumačim, a ne bih zaista želio da se ovo pretvara u bilo kakvu polemiku. Zanima me samo, nisam član i ne znam, nemam zapravo informaciju o tijeku sjednice i o odlučivanju na sjednici ovog našeg Zajedničkog povjerenstva za odbranu i sigurnost, s 3 glasa za, 1 protiv i 3 suzdržana nije podržana ova Odluka i to je uredu, naravno. Međutim, ovo pod 2. je aktivni pristup i ono zahtijeva većinsku podršku da bi bilo izglasano. Jer ovo pod 2. stoji ovako predložilo, dakle – Povjerenstvo predlaže domovima Parlamentarne skupštine BiH da ne potvrde Odluku Predsjedništva BiH. To zahtijeva aktivan pristup, to je aktivan pristup i zahtijeva većinu u Zajedničkom povjerenstvu. Ovdje nije navedena ta većina. Imamo gore navedene rezultate glasovanja koje, ako su ti rezultati identični i za ovo pod 2., onda ja ne vidim načina kako se s 3 glasa za, 1 protiv, i 3 suzdržana, može usvojiti takav aktivan stav. Evo toliko, a što se tiče ovog problema, slažem se potpuno, naravno da je riječ o previdu koji upućuje, ne bih želio donositi zaključke da je u pitanju nekakva želja za opstrukcijom, ali u svakom slučaju jedan neozbiljan pristup, svakako. Mislim na slučaj Kolenda.
Replika, poslanica Dušanka Majkić. Izvolite.
Dakle, ja sam mislila da sam bila jasna zašto je ovakav stav. 2003.godine smo imali Zakon o odbrani, 2004. je donesena Odluka Predsjedništva. Iz prostog razloga da bi se iznivenisali činovi kod Vojske Federacije i Vojske RS-a. I ta Odluka je imala samo taj značaj. 2005. godine je rađen Zakon o odbrani, koji je stupio na snagu 01.01.2006. godine. Više nijedan jedini razlog nije postojao da se ne postupa po Zakonu odbrane i Zakonu o službi u Oružanim 59 snagama. Tamo je sve definisano. Međutim, i danas, znači 2013. godine, kad god imamo oficire koje želimo da unaprijedimo a oni nemaju potrebne uslove mi se vratimo ponvo na 2004., a ako ispunjavaju uslove, na sreću srpski oficiri su ispunjavali uvijek uslove pa ne moram da govorim u to ime, onda u tom slučaju možemo ih rasporediti po Zakonu iz 2006. godine. Pa mislim da to je, nema zemlje u kojoj se malo koristi jedan zakon a malo drugi. Stom praksom treba prekinuti zaista, jer teško ćete bilo kome objasniti, pa makar to i predsjedavajući Ustavnopravne komisije objašnjavao, kako malo koristi se jedan zakon, a malo zakon koji je odavno van snage.
Poslanik Zvonko Jurišić. Ako ima još neko neka se prijavi, osim poslanika Kunića, ako nema s ovim ćemo zaključiti diskusiju i replika i rasprava, po ovoj tački. Izvolite.
Hvala predsjedavajući. Evo, ja sam otprilike mislio nešto diskutirat slično kao kolega Franjičević Mato, upravo zbog ovoga glasovanja znači ovdje i prijedloga Domu Parlamentarne skupštine BiH, da ne potvrdi ovu Odluku Predsjedništva BiH o postavljenju profesionalnih vojnih osoba na formacijska mjesta u Ministarstvu obrane i Oružanim snagama BiH. Pa malo je, je li, onako diskutabilno da, točno iz ovoga se vidi da su podjeljena mišljenja i stavovi unutar Zajedničke komisije za obranu i sigurnost BiH, ali kažem sa 3 glasa za i 1 glasom protiv, 3 suzdržana, da se ovako, je li, predlaže jedna vrlo aktivna radnja Parlamentu. Ja predlažem u svakom slučaju da se Parlament o ovome izjasni bez obzira što govorimo da u jednom momentu koristimo jedan zakon ili neki drugi zakon. A evo trebamo od danas prestati s tom praksom. Mi imamo i sljedeću točku dnevnoga reda – Imenovanje članova Ureda za razmatranje žalbi. Tu je do sada 16 puta prekršen zakon. I sada su, i sada nisu ..., cijeli taj ured nije usklađen sa zakonom, cijeli sadašnji direktor, dobili smo tu i dopis koji je došao, ne znam ni ja, ne baš kanalima preko vas kao Komisije nego, ne znam ni ja, nekim paralelnim kanalima, gdje se spominju i naši neki zaključci Parlamenta, kada je u pitanju to. Ali ovdje je i uključen znači i ministar obrane BiH, uključeno je Predsjedništvo BiH i ja smatram da mi danas trebamo, ovo su potrebe Vojske BiH, i ja smatram da mi trebamo danas završiti s ovim, da budu ovi ljudi postavljeni. Evo, imali smo priliku prije pola sata imenovati i ministra i zamjenike ministra, prema tome, evo neka to ide danas otprilike tim tijekom. Hvala.
Riječ ima poslanik Petar Knić i onda zatvaram ovu tačku dnevnog reda. Izvolite.
Vrlo smo umorni i teško je u ovim trenucima što kažu ljudi racionalno prosuđivati. Mislim da ne bi smjeli van zakona nešto raditi. Dakle, moj je principjelan stav, nije samo u ovom pogledu, nego gotovo kod svih pitanja kada se radi o ovakvim stvarima i bilo ... drugim, nema ovdje pragmatike, pragmatičnog pristupa, cjelishodnosti. Da cjelishodno odlučimo da imenujemo te ljude, a da ne primjenjujemo postojeći zakon mislim da je to vrlo opasno od strane Skupštine, bez obzira što se tu radi o autoritetima i Predsjedništva itd. Kako vrijedi zakon za prosjaka, tako vrijedi i za članove Predsjedništva. Dakle, nem,a ako smo jednaki u jednakim situacijama pred zakonom, onda nema kršenja zakona, bez obzira na neke interese ili neka 60 htijenja, pragmatičnost rješavanja nekog problema itd. Zakon je zakon, dura lex sed lex. Zakon može biti tvrd, ali je zakon i moramo ga primjenjivati. Dakle, nikada ne bih mogao, odnosno nisam spreman da glasam o nečem gde nije primijenjen postojeći zakon, zakon koji vrijedi u ovom momentu. Hvala vam lijepo.
Zahvaljujem poslaniku Kuniću. Zatvaram raspravu. Prelazimo na 10. tačku dnevnog reda, Ad. 10. Izvještaj o izvršenju Budžeta institucija BiH i međunarodnih obaveza BiH za period januar - juni 2013. godine, materijal Predsjedništva BiH Otvaram raspravu. Nema prijavljenih. Zatvaram raspravu. Prelazimo na 11. tačku, Ad. 11. Imenovanje članova Ureda za razmatranje žalbi BiH, materijal Vijeća ministara BiH
Evo predsjedavajući, imam ovdje jedan dopis. I ne sporim ja ovo, materijal koji je od Vijeća ministara, međutim nakon dublje malo analize ovoga dopisa koji je poslat prema nama, izgleda da nije došao danas, što reče gospodin Jurišić, tim kanalima kojim bi trebao doći, nego nekim privatnim. Na osnovu onoga što sam ja ovdje pročitao je ista situacija kao iz prethodne tačke i niza ovih prethodnih tačaka. Znači, jednostavno ljudi nas upozoravaju da će nas tužiti, da će nas dobiti, a mi ćemo biti ti koji ćemo danas izabrati ove neke nove. A prethodni saziv, gdje se kaže, nikada nije u konkursu koji je tada raspisan za njih, u Odluci nije utvrđeno vrijeme njihovog mandata i ovdje ima niz, niz argumenata, da vas ja sada ne davim s tim, ja mislim da ste vi to svi dobili. Ono što bi mi trebali je da, prijedlog je da ispoštujemo zakon i da upozorimo, evo sve nas da mi ovo trebamo vratiti Vijeću ministara, da ih upozorimo da ispoštuju zakon i ovu proceduru što ne odgoditi za neka 2-3 mjeseca. Mislim da nećemo ništa izgubiti.
Zahvaljujem poslaniku Babalju. 61 Zatvaram raspravu. Prelazimo na 12. tačku dnevnog reda, Ad. 12. Razmatranje a) Ostavke poslanika Milorada Živkovića na mjesto člana u Interresornoj radnoj grupi za pripremu prijedloga izmjena i dopuna Izbornog zakona BiH b) Imenovanje poslanika Darka Babalja za člana Interresorne radne grupe za pripremu prijedloga izmjena i dopuna Izbornog zakona BiH (umjesto poslanika Milorada Živkovića) Otvaram raspravu. Nema prijavljenih. Zatvaram raspravu. Prelazimo na 13. tačku dnevnog reda, Ad. 13. Razmatranje materijala: a) Izvještaj Vijeća ministara BiH o stanju ravnopravnosti spolova u BiH u 2011. godini, b) CEDAW: Zaključna zapažanja na kombinirani četvrti i peti periodični izvještaj Bosne i Hercegovine, c) Gender akcioni plan Bosne i Hercegovine za period 2013.–2017. godine, s Mišljenjem i zaključcima Komisije za ostvarivanje ravnopravnosti spolova
... i uvažavajući zaista da je dan predugačak i da je raspored bio težak, ne zamjeram to da niste vidjeli, a nemojte ni Vi zamjeriti da nisam bila dovoljno brza, jer svi smo pomalo usporeni. Želim samo u odsutnosti predsjedavajućeg Komisije, gospodina Lozančića, kao prva zamjenica, zatražiti od koleginica i kolega u Parlamentarnoj skupštini BiH da podrže zaključke Komisije za ravnopravnost spolova. Želim zahvaliti svima vama koji danas ovdje u ovoj Skupštini nosite ove trake na svojim reverima jer i time pokazujete da je ovo odgovorna Parlamentarna skupština prema onome što se zove ravnopravnost spolova i borba protiv nasilja nad ženama i nasilje u porodici. Mi smo u 16 dana aktivizma u kojima se Parlamentarna skupština BiH, i zahvaljujući radu Agencije za ravnopravnost spolova BiH i naše Komisije i odlukama svih vas koleginice i kolege, može 62 pohvaliti da je šesta od 37 zemalja potpisnica Istambulske konvencije koja je ratificirala i položila instrumente ratifikacije. I zato smo dobili izuzetno mnogo podrške i pohvala iz cijele Evrope. Stoga još jedanput pozivam da podržite prijedloge Komisije za ravnopravnost spolova i da zajedno sa svima nama, evo ja ću podijeliti nekoliko impresija koje sam čula u prolazu, da mi želimo da izvještaji o stanju ravnopravnosti spolova u BiH ne dolaze pred nas ovako adatirani. Međutim, ne radi se o tome šta radi Agencija ili o tome šta radi Parlamentarna skupština. Ovaj Izvještaj je stajao koliko ja znam pred Vijećem ministara više od sedam mjeseci. Gdje je prije toga bio ne znamo. Kada nam na agendi malo više budu pitanja ravnopravnosti spolova, stanje u našoj zemlji u ovoj oblasti, onda ćemo vjerovatno i ove izvještaje malo ranije dobivati na naše stolove. Stoga još jedanput, hvala lijepo da nosite ove trake i nadamo se da je to još jedan znak da smo mi rodno odgovorni Parlament.
Zahvaljujem poslanici Dervoz što je na današnjoj sjednici unijela malo i pozitivnijih i vedrijih tonova. Toga nam očigledno više treba. Prelazimo sada na 14. tačku dnevnog reda, Ad. 14. Prijedlog poslovnika o radu Vijeća nacionalnih manjina BiH Otvaram raspravu. Nema prijavljenih za raspravu. Zatvaram raspravu. Prelazimo, odnosno jedna informacija prije nego što pređemo na 15. tačku dnevnog reda. Nakon što završimo glasanje, pozivam sve članove zajedničkog Kolegija na jednu sjednicu zajedničkog Kolegija koja ne bi trebala trajati duže od 5 minuta, dakle proširenog Kolegija, nakon završetka sjednice da skupite još malo energije i da završimo još jednu važnu stvar, odnosno da se dogovorimo kako ćemo to završiti. Prelazimo na 15. tačku dnevnog reda, Ad. 15. Razmatranje inicijative poslanika Senada Šepića s 55. sjednice Predstavničkog doma, održane 24.10.2013., koja glasi: „Predlažem da Predstavnički dom Parlamentarne skupštine BiH uvrsti u dnevni red naredne sjednice i obavi raspravu o temi: Strateško djelovanje institucija u Bosni i Hercegovini u pravcu osiguranja ravnomjernog razvoja Bosne i Hercegovine“
nije uključen mikrofon
Nije nikakav problem, samo na displeju. Izvolite. 63
Oprostite, dvije rečenice. Dakle, kolege, ja pozivam vas podržite inicijativu uz zaključke koje je Zajednička komisija za ekonomske reforme i razvoj također usvojila, jučer na ovoj našoj sjednici. A ti zaključci govore da zadužujemo Vijeće ministara da nam pripremi materijale i da se poslije toga odredimo kako ćemo i na koji način voditi diskusiju o ovome. Eto toliko, mislim da je to konstruktivno.
Zahvaljujem. Možda samo jedno pojašnjenje, čisto kad dođemo u Fazu glasanja. Ovdje je, koliko smo mi upoznati, riječ o jednom zaključku, nije umnožini zaključaka. Jedan je, dakle da smo načisto i jedni i drugi. Prije nego što pređemo na 16. tačku predlažem da se Dom izasni o tome da se objedini rasprava o tačkama od 16. do 21. dnevnog reda, jer se radi o davanju saglasnosti za ratificiranje sporazuma. Stavljam ovaj prijedlog na glasanje. Glasajte sad. Imamo potrebnu i opću i entitetsku većinu. Ad. 16. – 21. Davanje saglasnosti za ratificiranje sporazuma Mišljenja nadležne Komisije za vanjske poslove ste dobili. Otvaram raspravu. Za diskusiju se prijavio poslanik Zvonko Jurišić. Izvolite.
nije uključen mikrofon
Greška. Konstatiram da nema prijavljenih. Sada je 8, odnosno 20:25 sati. 10 minuta ili treba više? Pa to je 20 minuta pauze. Dobro, evo 20 minuta pauze i onda glasamo. [[PAUZA]]
nije uključen mikrofon
Na zahtjev kolege Živkovića imamo ponovo glasanje. Molim vas da se pripremite. Glasajte sad. Konstatiram da je ovaj Prijedlog zakona prošao u drugom čitanju. Prelazimo na glasanje o 4. tački dnevnog reda – Prijedlog zakona o dopuni Izbornog zakona Bosne i Hercegovine – predlagači poslanici iz Kluba SDS-a (drugo čitanje). Glasamo o Prijedlogu zakona u drugom čitanju s amandmanom sadržanim u Izvještaju Ustavnopravne komisije. Molim vas da se pripremite za glasanje. Glasajte sad. Konstatiram da imamo i opću i entitetsku većinu i da je ovaj Zakon usvojen u drugom čitanju, 30 za, 11 protiv, 0 suzdržanih. Prelazimo na glasanje o 5. tački – Izvještaj komisije Kolegija o nastojanju za postizanje saglasnosti o Prijedlogu zakona o plaćama i drugim naknadama u sudskim i tužilačkim institucijama na nivou Bosne i Hercegovine – predlagač Vijeće ministara BiH (zakon u prvom čitanju). Glasamo u drugom krugu o Prijedlogu zakona u prvom čitanju. Pripremite se za glasanje. Glasajte sad. Konstatiram da ud rugom krugu nemamo potrebnu entitetsku većinu i da ovaj Zakon nije usvojen. Prelazimo na 6. tačku dnevnog reda – Prijedlog zakona o izmjeni Zakona o zaštiti tajnih podataka – predlagač Vijeće ministara BiH (prvo čitanje). Glasamo o Zakonu u prvom čitanju. Molim vas da se pripremite. Glasajte sad. Konstatiram da imamo potrebnu i opću i entitetsku većinu i da smo usvojili ovaj Prijedlog zakona. Prelazimo na 7. tačku dnevnog reda – Prijedlog zakona o dopuni Krivičnog zakona BiH – predlagač poslanik Mirsad Đugum (prvo čitanje). Glasamo o Prijedlogu zakona u pravom čitanju. 65 Molim vas da se pripremite za glasanje. Glasajte sad. Konstatiram da imamo potrebnu i opću i entitetsku većinu i da smo usvojili ovaj Zakon u prvom čitanju. Prelazimo na 8. tačku dnevnog reda – Prijedlog zakona o izmjeni i dopuni Zakona o krivičnom postupku BiH – predlagač Dom naroda Parlamentarne skupštine BiH, s Mišljenjem Ustavnopravne komisije. Glasamo ovdje o Mišljenju Ustavnopravne komisije. Molim vas da se pripremite za glasanje. Glasajte sad. Konstatiram da imamo opću većinu, nemamo potrebne entitetske većine. Nemamo trećeg člana Kolegija, naknadno usaglašavanje. Prelazimo na 9. tačku dnevnog reda – Odluka Predsjedništva BiH o postavljenju profesionalnih vojnih lica na formacijska mjesta u Ministarstvu odbrane BiH i Oružanim snagama BiH.
nije uključen mikrofon
Samo malo pažnje, nisam ja još pročitao. Glasamo o potvrđivanju Odluke s napomenom da je Komisija dala negativan Izvještaj, ali Dom sada glasa o potvrđivanju Odluke. Pipremite za glasanje. Glasajte sad. 30 za, imamo i opću i entitetsku većinu, konstatiram da smo potvrdili ovu Odluku. Prelazimo na 10. tačku dnevnog reda – Izvještaj ____________(?) [[nije uključen mikrofon]] Prešao sam na 10. tačku. ____________(?) [[nije uključen mikrofon]]